
ANALISIS 


PARLAMENTARIONAN 
BUSCANDO FIRMA PA 
IMPONE UN PODER 
CU NAN TIN CABA 


MINISTER DANGUI ODUBER: 


EX EDIFICIO DI DOW TA 
PROYECTA PA SER CONVERTI 
DEN KANTOOR DI APA Y UN 
VISITOR INFORMACION CENTER 


POLIS TA PRIVILEGIA 
CHAUFFEUR DI BUS 
BURACHI CU TA RUMAN 
DI HEFE POLICIAL 


RENOBACION DI E INTERIOR 
DI BOTICA ARUBA A TERMINA 


Diabierna, 24 Februari 2023 
LOCAL 
2 
AWEMainta 


G 
abinete Wever Croes ta pasando momentonan dificil, 
caminda existencia di e actual coalicion, ta hinca den 
un ‘pressure cooker’ cu cualkier momento lo explota pa 
saca steam di mas cu tur consecuencia cu esaki lo por tin. 


Pa varios siman caba tin un tipo di wega tumando luga entre 
e dos coalicionnan cu ta sostene gobierno, caminda algun 
miembro di fraccion di MEP a cuestiona e maneho di Minister 
Ursell Arends di RAIZ pa loke ta e asunto di desperdicio 
tanto di cas como comercial. Aki tanto lider di fraccion di 
MEP den Parlamento, Hendrik Tevreden como e miembro di 
fraccion Marco Berlis a cuestiona e maneho di desperdicio di 
e mandatario di RAIZ y despues a surgi otro situacion pecu- 
liar caminda e dos parlamentarionan di RAIZ, a tuma otro 
posicion compara cu e posicion di parlamentarionan di MEP. 


Den ultimo dianan tin masha discusion riba e asunto di ley cu 
ta permiti personanan di mesun sexo drenta enlace matri- 
monial aki na Aruba caminda tin un grupo cu ta sostene e 
ley aki pero tin otro grupo cu ta contra di introduccion di e 
ley aki, apesar cu tin un decision di Corte Superior riba e 
topico aki. Den seno di partido MEP, tin varios parlamentario 
cu for di prome momento a fiha nan posicion di ta contra di 
e ley aki y esun cu a mustra mas determinacion, ta Hendrik 
Tevreden kende a bolbe para duro pa su pensamento. 


Fuera di Tevreden, tin parlamentario Marco Berlis kende 
tambe a mustra bon cla su posicion riba e materia aki, 
apesar cu den su propio fraccion, tin otronan cu ta na fabor 
di introduccion di e legislacion aki cu ta permiti personanan 
di mesun sexo casa aki na Aruba. 


AWEMainta a ser informa cu partido RAIZ ta sostene e ley aki, 
caminda e fraccion hunto cu fraccionnan di MAS y ACCION 
21, hunto a manda un concepto di ley relaciona cu matri- 
monio di parehanan di mesun sexo, pues e posicion di RAIZ 
ta bon conoci y segun informacion ricibi, e mensahe aki a 
ser manda pa Prome Minister di parti di e partido. 


Ultimo desaroyonan cu a bin ta tumando luga, ta cu lo 
tin dos miembro di fraccion di MEP, esta tanto Tevreden 
como Berlis, cu ta colectando firma entre sostenedonan di 
e partido geel, pa presenta esaki na Prome Minister Evelyn 
Wever Croes, pa e haci mesun cos cu gobierno di Corsou y 
di Sint Maarten a haci, esta di opta pa bay Corte di Casacion 
cu e decision di Corte Superior algun luna atras. 


PODER 
E informacion aki a sorprende hopi hende, hasta den propio 


seno di e partido, no pa motibo cu ta opone e ley aki pa bira 
oficial pero henter e pensamento tras di e accion di firma 
aki no tin sentido, ya cu realidad ningun Parlamentario cu 
ta sostene e actual gabinete Wever Croes II, tin mester di 
ningun accion di firma. 


Tur 11 parlamentario di fraccion di MEP y RAIZ, tin e 
poder “absoluto” den nan man, mirando cu e coalicion aki 
ta conta c’un mayoria minimo den Parlamento y kende cu 
dicidi di para duro contra di un concepto di ley, ta logra den 
su proposito. Ningun di e 11 miembronan aki tin cu busca 
firma, al contrario ta cuestion di ordena gobierno pa bay 
casacion pa asina gana mas tempo ya cu te ainda Prome 
Minister no a dicidi kico pa haci riba e tema aki. 


Lider di fraccion di MEP den Parlamento, Hendrik Tevreden no 
mester tin ningun firma di sosten pa mustra Prome Minister 
cu tin cu cay casacion cu e decision di Corte Superior y 
mesun cos ta conta tambe pa Marco Berlis, ya cu ta algo 
cu gobierno no por permiti, esta di no conta c’un sosten 
mayoritario den parlamento y cu por conduci na caida di 
gabinete Wever Croes II. 


E 
indice di “Cuminda & servicio di catering” a registra 
un subida di 0.2% na Januari 2023, despues di un 
subida di 1.0% na December 2022. E indice di “Cumin- 
da na cas” (-0.1%) a registra un caida, unda seis (6) di e 
diesun (11) indicenan di e gruponan di cuminda na cas a 
baha na Januari 2023. E indice di “Batata, yuca y batata 
dushi” a conoce e caida di mas grandi (-7.3%) na Januari 
2023. E indicenan di “Fruta” (-3.1%), “Pisca y otro cum- 
inda di lama” (-1.2%) y “Azeta y otro productonan traha 
di vet” (-0.9%) tambe a registra caida. 
E subida mas grandi a wordo registra den e indice di 
“Bebida no-alcoholico” (2.1%) na Januari 2023. 


E indice di “Cuminda pafo di cas” a subi cu 1.1% na Januari 
2023. Na Januari 2023, “Cuminda na cas” y “Cuminda 
pafo di cas” como grupo, tawata tin un subida di prijs di 
0.2% compara cu December 2022 y hunto tawata tin un 
influencia di 0.04 ppt riba e CPI, mientras cu e restante 
bienes y servicio hunto a experencia un subida di prijs di 
0.3% y tawata tin un efecto di 0.26 ppt riba e CPI. 


Analisis 


Parlamentarionan buscando firma pa impone un poder cu nan tin caba 


Na januari come na cas 
a sali consumidor mas 
barata cu come riba caya 

A 
WEMainta a wordo contacta pa vocero di Chauffeurnan 
di Autobus Uni, sra. Deta Croes, kende kier a haci un 
denuncia publico pa e forma con cierto miembronan di Cu- 
erpo Policial di Aruba ta actua. Un actuacion cu e ta bisa 
ta inaceptabel, mirando e circunstancianan. A privilegia un 
chauffeur di autobus (burachi) mientras cu otronan si mes- 
ter a pasa den e procedura normal. 
E situacion cu nan ta papia di dje a surgi dia 18 di februari 
ultimo den oranan di anochi. Esaki a sosode na momento 
cu tur hende tabata dispone pa regresa cas despues di e 
Parada di Carnaval di San Nicolas, e chauffeur di Autobus 
basta burachi, cu number B6 esta Señor Roland Ruiz, a 
wordo para door di Polis. E ta un secreto publico, e chauf- 
feur aki ta ruman homber di un alto funcionario di KPA y cu 
problemanan serio di consumo di alcohol. 


E chauffeur aki despues di a consumi durante oranan largo 
bebida sterki durante e parada di dicho Carnaval na San 
Nicolas a dicidi na final di e evento aki subi su bus y cuminsa 
piki pasahero pa hiba Playa. E momento ey, e tabata den un 
condicion inaceptabel y peligroso pa subi caminda. 
“Ta ora hendenan rond y den e autobus a ripara cu e meneer 
aki ta basta bebi a dicidi di yama polis vía celular urgente- 
mente y a logra par’e net dilanti di warda di Polis na San 
Nicolas. Aki e chauffeur a identifica su mes como ruman 
homber di Edgar Ruiz hoofdcomandant di Noord y pa please 
yam’e urgentemente pa e por interveni. 


Polisnan na e momento ey a dicidi di no arest’e, ni kita su 
bus, ni pone supla, ni dun’e un boet, ni dun’e un rijverbod, ni 
kita su rijbewijs y a dicidi di dun’e un servicio completamente 
gratis y amablemente te na su cas coriendo su autobus te na 
Pavia unda e ta biba. 
Mirando e alto peligrosidad cu esaki por a implica pa su 
propio bida, su mesun yiu chikito sinta dilanti cual no mag 
pa ley. Loke cu a pasa aki tabata sumamente peligroso pa 
cu e pasaheronan cu ta subi autobusnan tur dia, e siguridad 
riba caminda y e bienestar general pa cu tur hende entre 
otro e polisnan implica den e caso aki cu a yud’e yega cas 
scondiendo locual a pasa. 


E grupo di chauffeurnan di bus ta haci un yamada na 
Prome Minister, Minister di Husticia, Alto Comisario di KPA 
y Sr. Director conhuntamente cu su Management Team di e 
Departamento di Transporte Publico haci urgentemente un 
investigacion di kico a pasa akinan. 


No ta un secreto cu e cabayero aki tin un problema serio cu 
alcohol di basta tempo caba. No solamente e persona aki 
pero algun otro chauffeur mas, cu ta conoci caba riba e ruta 
ey, ta core bou di influencia di bebida alcoholico y substan- 
cianan ilegal. “Nos ta puntra nos mes y na e autoridadnan 
competente unda e “Faya Bo Haya” a keda den e caso aki? 
Ley pa un, ley pa tur! Unda hendenan inocente por a te hasta 
perde nan bida of keda mal lesiona den e trayecto aki. 
Nos ta pidi Sr. Minister di Transporte publico pa pronuncia 
su mes urgentemente riba e caso aki y haci su debido trabou 
pa duna e chauffeur alcoholico aki un advertencia por escrito 
lo mas pronto posibel pa e por compronde cu lo cual el a 
haci ta un falta di responsabilidad inmenso pa cu bida di 
hende y un berguensa grandi pa a nos como Chauffeurnan 
di Autobus.” 


Polis ta privilegia chauffeur di bus 
burachi cu ta ruman di hefe policial 

I 
ntegridad den gobernacion no por conta solamente na 
momento cu ta papia di maneho, ora cu ta papia di deci- 
sionnan cu gobierno ta tuma of ora cu tin un conflicto riba 
un ley of vision cu ta wordo trata den Parlamento. 


Gabinete Wever Croes I y II ta insisti cu nan ta gobernando 
segun reglanan di integridad pero pa algun tempo caba, 
e mesun gobierno aki a habraca tur regla di integridad y 
diaranson mainta esaki un biaha mas tabata e caso ora cu 
a trata un ley pa salvaguardia Minister Xiomara Maduro pa 
coregi un eror di mas di 200 mil florin cu el a comete. 


Ta mesun gobierno aki tambe tin un ley pa pasa pa coregi un 
eror di ex minister Edision Briesen pa un suma cinco biaha 
mas halto cu esun di Xiomara, esta di 2.1 miyon florin. 
Tanto fraccion cu ta sostene gobierno y fraccionnan den 
oposicion, a opone na e intencion di gabinete Wever Croes 
pa forsa parlamento “limpia” loke nan a susha, cu otro 
palabra bolter un decision cu no tabata integro y transforma 
esaki den algo legal pa asina e por ta un decision di integ- 
ridad tambe. 


Sinembargo dado momento a surgi un situacion den 
Parlamento, caminda integridad tabata na suela, nificacion 
di e palabra aki no tabata conta mas ya cu aparentemente 
politiconan tanto den Parlamento como den gobierno, ta kere 
cu integridad ta conta solamente ora cu ta trata asuntonan 
di placa. Moralidad sin duda ta e base principal di integr- 
idad di cualkier persona, cualkier causa y cualkier gobierno 
y den e reunion di diaranson ultimo, pueblo por a ripara cu e 
propio hendenan cu ta papia asina hopi di goberna cu inte- 
gridad, ta esunnan cu ta faya e reglanan aki. 


Dado momento pa opone pensamento di lider di fraccion di 
MAS, drs Marisol Lopez Tromp, minister di finansa Xiomara 
Maduro, a di haci observacion, loke realmente tabata un 
falta di respet di marca mayor den direccion di e lider MAS, 
relaciona cu el a bin e reunion den un shimis hopi cortico. 


Hasta e mandatario a dicidi di insinua cu kisas Parlamentario 
Marisol lo a haci esaki pa motibo di presencia di Minister 


di Asuntonan Economico, Geoffrey Wever, kende Xiomara 
a insinua cu e parlamentario a bisti asina pasobra tin un 
minister nechi presente. 
El a insinua cu den e skina di oposicion ta basta honing 
nan kier basha riba su colega Minister Wever y loke ta mas 
tristo di henter e asunto aki, ta cu tur hende di gobierno den 
e sala, a mira e observacion aki como algo comico, hasta 
varios di parlamentarionan femenino. 
Pa completa obra hasta Presidente di Parlamento, Edgard 
Vrolijk cu supuestamente tin cu pone ordo y coregi e 
minister, a dicidi di participa den e humiyacion aki, ya cu no 
por considera esaki di otro forma. 


Presidente Vrolijk a confirma e nivel abou di e reunion ora 
cu el a dicidi di pidi e damanan den sala di Parlamento, pa 
baha nan sucu ya cu nan sucu a bay halto cu presencia di 
Minister Wever. 


Presidente di Parlamento cu ta bisa cu e ta sostene un actu- 
acion cu ta cay bou di reglanan conoci como “sexual harras- 
ment” caminda tin un lucha pa principalmente hendenan 
muhe wordo respeta na pida di trabou, awor na luga di coregi 
ta dicidi di sostene e falta di respet di Minister Maduro y ta 
haci como si fuera henter e asunto aki tabata algo gracioso. 


Mas tristo tambe ta e hecho cu e propio Minister Geoffrey 
Wever, tambe a sinta hari, ningun momento el a pidi pa 
mustra respet pa Parlamentario Marisol Lopez Tromp loke 
ta bolbe demostra cu ora cu tin politiconan ta pretende di 
ta sostene integridad, realmente nan no sa mes e nificacion 
amplio di loke realmente ta integridad den gobernacion di e 
pais. 
Presidente di Parlamento ta un maestro di scol y mester por 
sa cu na scolnan tambe, tampoco por permiti di e falta di 
respet pa un otro colega maestro y tampoco cerca di studi- 
antenan. 
Na final di cuenta parlamento cu 11 voto na fabor, a sostene 
e ley pa absolve Minister Maduro di para responsabel pa un 
suma di mas di 200 mil florin, loke tabata logico si mira e 
falta di respet cu a ser demostra den Parlamento contra di 
un miembro femenino. 


INTEGRIDAD NA SUELA ORA 
MINISTER TA FALTA RESPET 
PA UN PARLAMENTARIO 

D 
en december 2022, e cantidad di 
placa den circulacion a expande 
cu Afl. 174,6 miyon te na Afl. 5.546,1 
miyon, compara cu november 2022. 
Esaki a resulta for di un subida den e 
activo domestico netto (+Afl. 147,3 
miyon) y den e reserva di divisa netto 
(+Afl. 27,3 miyon). 


E expansion den e activo domestico 
netto a wordo causa pa un aumento 
den credito domestico (+Afl. 161,8 
miyon) y un bahada den transac- 
cionnan no relata na credito (-Afl. 14,5 
miyon). E subida den credito domes- 
tico a wordo empuha pa un crece- 
mento den credito bancario netto na 
e sector publico (+Afl. 147,5 miyon) y 
mas credito bancario na e sector priva 
(+Afl. 14,3 miyon). 


E aumento den credito bancario netto 
na e sector publico ta wordo atribui 
na un bahada den deposito di gobi- 
erno (-Afl. 73,1 miyon). E crecemento 
den credito bancario na e sector 
priva a wordo causa pa mas credito 
na empresa (+Afl. 4,0 miyon) y hipo- 
teca pa vivienda (+Afl. 4,0 miyon), y 
menos credito na consumidor (-Afl. 2,1 
miyon). 


Na december 2022, e subida den e 
reserva di divisa netto a wordo causa 
pa compra netto di divisa di Afl. 300,5 
miyon di publico, principalmente rela- 
ciona cu entrada for di turismo. Esaki a 
wordo pa un gran parti mitiga pa benta 
netto di divisa di Afl. 273,2 miyon na 


publico, primordialmente relaciona cu 
pago pa importacion. 


Inflacion 
E nivel general di prijs, cu ta wordo midi 
door di e indice di prijs di consumo, a 
registra un subida di 5,7 porciento den 
e luna di december 2022 compara cu 
december 2021. E contribuyentenan 
principal na e aumento aki tabata e 
categorianan “Vivienda”, “Transporte” 
y “Cuminda y Bebida No-alcoholico”. 
Pa loke ta trata e promedio anual di e 
tasa di inflacion, esaki a registra 5,5 
porciento na december 2022, compara 
cu 5,3 porciento na november 2022. 


Entrada di Gobierno 
Entrada total di gobierno a suma Afl. 
117,4 miyon na december 2022, cual 
ta Afl. 10,3 miyon menos cu e mesun 
luna di e aña anterior. Esaki a resulta 
for di un bahada den entrada no relata 


na impuesto (-Afl. 27,5 miyon) y un 
subida den entrada di impuesto (+Afl. 
17,1 miyon). 
E aumento den entrada di impuesto a 
wordo causa principalmente pa mas 
entrada for di impuesto riba entrada 
(+Afl. 6,6 miyon), accijns riba tabaco 
(+Afl. 4,4 miyon), y impuesto riba 
importacion (+Afl. 3,5 miyon). Di otro 
banda, entrada for di impuesto riba 
ganashi (-Afl. 3,5 miyon) a baha. 


Turismo 
Na december 2022, e cantidad di 
turista a registra 110.435 turista, 
cual ta 20.894 mas bishitante (+23,3 
porciento) compara cu na december 
2021. E mercadonan Norte Americano 
y Latino Americano a subi cu 18.953 
bishitante (+26,0 porciento) y 2.085 
bishitante (+30,4 porciento), mientras 
cu e mercado Europeo a baha cu 533 
bishitante (-7,4 porciento). 


Na december 2022 tabatin 5.5 biyon 
florin den circulacion na Aruba 

O 
ficina Central di Estadistica ta presenta e 
resultadonan principal di e Indice di Prijs di 
Consumo (CPI) pa luna di Januari 2023. E CPI 
pa luna di Januari 2023 ta 106.69, loke ta repre- 
senta un subida di 0.3% compara cu e indice di 
December 2022 (106.37). E cambio di e CPI pa 
e ultimo diesdos (12) lunanan (Januari 2022 te 
cu Januari 2023) ta 6.6%, un subida di 3.3 pun- 
to di porcentahe (ppt) compara cu e periodo co- 
respondiente di aña pasa (3.3%). 


E promedio anual (ultimo 24 luna) di e tasa di 
inflacion pa e periodonan di Februari 2021 te cu 
Januari 2022 y Februari 2022 te cu Januari 2023 
ta 5.8%, un subida di 4.6 ppt compara cu e 1.2% 
registra den e periodonan di Februari 2020 te 
cu Januari 2021 y Februari 2021 te cu Januari 
2022. Durante e luna aki, shete (7) di e diesdos 
(12) sectornan a registra subida di prijs. E subi- 
danan cu tawata tin e mayor efecto riba e CPI 
a wordo registra pa e sectornan di “Mobilario” 
(6.7%) y “Vivienda” (1.0%), causando un efecto 
di respectivamente, 0.58 y 0.25 ppt. E subidanan 
den e restante sectornan a contribui cu un efecto 
di 0.37 ppt riba e CPI di Januari 2023. E subi- 
danan aki a wordo contraresta parcialmente 
door di principalmente caida den e indicenan di 
e sectornan di “Recreacion y cultura” (-4.4%) 
y “Paña y sapato” (-9.1%) cu a contribui cu un 
efecto di respectivamente, -0.43 y -0.23 ppt riba 
e CPI di Januari 2023. E caidanan den e restante 
sectornan a contribui cu un efecto di -0.25 ppt 
riba e CPI di Januari 2023. 
E subida den e sector di “Mobilario” a wordo causa 
principalmente door di un subida di 12.1% den e 
categoria “Aparato pa uzo domestico”, causando 
un efecto di 0.28 ppt. E subida den e sector di 
“Vivienda” a wordo causa principalmente door di 
un subida den e categoria “Mantencion y repa- 
racion di vivienda” (4.6%), causando un efecto 
di 0.24 ppt. E caida den e sector di “Recreacion 
y cultura” a wordo causa door di principalmente 
un caida den e categoria “Vacacion” (-14.8%), 
causando un efecto di -0.44 ppt. E caida den e 
sector di “Paña y sapato” a wordo causa princi- 
palmente door di un caida di 9.8% den e cate- 
goria “Paña”, causando un efecto di -0.19 ppt. 


Canasta di consumo 
E canasta di consumo di e CPI ta consisti di 408 


Indice di Prijs di Consumo, base Juni 2019 
Inflacion te cu Januari 
a subi cu 5.8 porciento 


bienes y servicionan. Compara cu December 2022, 57.4% di e bienes y 
servicionan aki a conoce un aumento di prijs causando un efecto di 1.88 ppt, 
mientras cu 32.6% ta mustra un caida di prijs, cu a contribui cu un efecto 
di -1.58 ppt y pa e restante 10.0% no tawata tin cambio den prijs. Prijsnan 
di bienes a subi cu 0.4% y a causa un efecto di 0.25 ppt. Prijsnan di servi- 
cionan a conoce un subida di 0.1% y a causa un efecto di 0.05 ppt riba CPI 
di Januari 2023. 


Core inflation 
E CPIC (core inflation) - CPI excluyendo e efecto di energia y cuminda - a 
registra na Januari 2023 un subida di 3.1%. E indice di energia - cu ta consisti 
di e productonan: electricidad, awa, gasolin y diesel a registra un subida di 
15.1%. E indice di cuminda a registra un subida di 11.1%. 


Bestaansminimum 
E bestaansminimum pa un hogar consistiendo di dos (2) adulto y dos (2) 
mucha (edad 0-15 aña) na Januari 2023 ta Afl. 5,363, un caida di Afl. 13 
compara cu December 2022 (Afl. 5.376). E bestaansminimum pa un hogar 
di un (1) adulto ta Afl. 2,554, un caida di Afl. 6 compara cu December 2022 
(Afl. 2,560). 

D 
en e ultimo diesdos (12) lunanan, dies (10) di e dies- 
dos (12) sectornan a registra subida di prijs. E subidan- 
an cu tawata tin e mayor efecto riba e CPI a wordo registra 
pa e sectornan di “Vivienda” (12.4%), “Cuminda y bebida 
no-alcoholico” (12.8%), “Transporte” (9.6%) y “Mobilario” 
(8.5%), causando un efecto di respectivamente, 3.09, 1.41, 
1.27 y 0.77 ppt. E subidanan den e restante sectornan a 
contribui cu un efecto di 0.95 ppt riba e CPI di Januari 2022 
- Januari 2023. 


E subidanan aki a wordo contraresta parcialmente door di 
caida den e indicenan di e sectornan di “Comunicacion” 
(-6.8%) y “Paña y sapato” (-11.0%), cu a contribui cu un 
efecto di respectivamente, -0.57 y -0.30 ppt. 


E subida den e sector di “Vivienda” a wordo causa principal- 
mente door di subidanan di respectivamente, 23.0% y 19.0% 
den e categorianan “Electricidad, gas y otro combustible” y 
“Suministro di awa y otro servicionan relaciona cu vivienda”, 
causando un efecto di respectivamente, 1.75 y 0.89 ppt. E 
subida den e sector di “Cuminda y bebida no-alcoholico” a 
wordo causa principalmente door di un subida di 12.8% den 
e categoria “Cuminda”, causando un efecto di 1.24 ppt. 


E subida den e sector di “Transporte” a wordo causa door 
di principalmente subidanan den e categorianan “Compra 
di vehiculo” (16.4%) y “Gasto relaciona cu uso di vehi- 
culo di transporte personal” (6.1%), causando un efecto 
di respectivamente, 0.75 y 0.50 ppt. E subida den e sector 
di “Mobilario” a wordo causa principalmente door di subida 
den e categorianan “Mueble y accesorionan, tapijt y otro 
tipo di material pa vloer” (35.0%) y “Bienes y servicio pa 
mantencion ordinario di cas” (5.0%), causando un efecto di 
respectivamente, 0.31 y 0.21 ppt. 


E caida den e sector di “Comunicacion” a wordo causa door 
di un caida di 6.6% den e categoria “Servicio di telefon y 
fax”, causando un efecto di -0.53 ppt. E caida den e sector 
di “Paña y sapato” a wordo causa principalmente door di un 
caida den e categoria “Paña” (-12.3%), causando un efecto 
di -0.26 ppt. 


Canasta di consumo 
Den e ultimo aña cu a pasa 69.4% di productonan den e 
canasta di consumo di e CPI a conoce un aumento di prijs 
causando un efecto di 8.54 ppt, mientras cu 23.8% ta mustra 
un caida di prijs, cu a contribui cu un efecto di -1.92 ppt y 


pa e restante 6.9% no tawata tin cambio den prijs. Prijsnan 
di bienes a subi cu 10.3% y a causa un efecto di 5.96 ppt. 
Prijsnan di servicionan a conoce un subida di 1.6% y a causa 
un efecto di 0.66 ppt. 


Bestaansminimum 
Den e ultimo diesdos (12) lunanan e bestaansminimum pa 
un hogar consistiendo di dos (2) adulto y dos (2) mucha 
(edad 0-15 aña) e registra un subida di Afl. 443, di Afl. 4,920 
na Januari 2022 pa Afl. 5,363 na Januari 2023. E subida 
aki a wordo causa principalmente door di subidanan den e 
sectornan “Cuminda y bebida no-alcoholico” (Afl. 254) y 
“Vivienda” (Afl. 181). 


Cambio di prijs di petroleo, utilidad, gasolin y diesel 
E prijs promedio pa bari di petroleo a conoce un caida di 
US$ 5.05 (-6.1%) di US$ 83.06 na Januari 2022 pa US$ 
78.01 na Januari 2023. 


E indice di Energia a subi cu 17.9% den e ultimo aña. E 
indicenan di “Gasolin” (5.7%) y “Diesel” (26.5%) a registra 
subidanan, causando un efecto di respectivamente, 0.27 
y 0.08 ppt. E indicenan di “Electricidad” (22.7%) y “Awa” 
(23.1%) a registra subidanan, causando un efecto di respec- 
tivamente, 1.66 y 0.85 ppt. E restante 404 bienes y servicio 
hunto, a conoce un subida di 4.5% y tawata tin hunto un 
efecto di 3.76 ppt. 


Cambio di prijs di Cuminda y servicio di catering 
Den e ultimo diesdos (12) lunanan e indice di “Cuminda & 
servicio di catering” a subi cu 11.1%. E indice di “Cuminda 
na cas” a conoce un subida di 12.8%, unda tur e diesun 
(11) indicenan di e gruponan di “Cuminda na cas” a subi 
durante e periodo aki. 
E indice di “Berdura” a conoce un subida di 18.6%, e subida 
mas grandi entre e gruponan di “Cuminda na cas”. 


Ademas otro subidanan significante a wordo registra den 
e indicenan di “Lechi, keshi y webo” (16.2%), “Pan y otro 
productonan di grano” (14.8%), “Carni” (13.6%), “Bebida 
no-alcoholico” (13.2%), “Azeta y otro productonan traha 
di vet” (11.2%), “Pisca y otro cuminda di lama” (10.5%), 
“Sucu, jam y otro tipo di cos dushi” (10.0%) y “Restante 
productonan pa alimentacion” (9.2%). 


E indice di “Cuminda pafo di cas” a registra un subida di 
7.0% den e ultimo diesdos (12) lunanan. 


Den ultimo 12 lunanan 


Vivienda, cuminda y bebida, transporte y 
muebles responsabel pa mayoria aumento di prijs 

D 
iahuebs mainta Minister di Turismo y Salud Publico sr. 
Dangui Oduber a tene un conferencia di prensa caminda 
e mandatario a anuncia un otro bunita proyecto cu su Ministe- 
rio ta ocupa cu ne. Esaki ta e proyecto di e ex edificio di DOW 
cu ya pa 15 aña ta bandona y ta un bista menos agradabel pa 
nos bishitantenan crucero. Ya caba pa algun tempo Gobierno 
a cuminsa haci su debido diligencianan pa asina explora e po- 
sibilidadnan pa Aruba Ports Authority (APA) tuma e edificio aki 
over, teniendo na cuenta cu pronto lo cuminsa e desaroyonan 
di Port City, a base di cual APA lo tin pa muda for di su edificio 
actual. 
Minister Oduber a splica cu e idea ta pa APA tuma e edificio di 
DOW over, renoba esaki completo. Como esaki ta un edificio 
basta grandi ta bay comparti e edificio di manera cu e piso 2 ta 
bira oficinanan di APA. Aruba Tourism Authority (ATA) ta bay 
huur piso 1 di e edificio aki y lo bay converti e piso aki den un 
Visitor Information Center (VIC) pa brinda informacion na nos 


bishitantenan. 
E VIC lo ta bon ubica di manera cu nos turistanan crucero por 
yega facil na dje. Minister Oduber a menciona cu esaki lo bay 
bira uno centro super moderno y luhoso. E VIC lo brinda tur 
informacion di kico tur tin di haci na Aruba, kico ta tur e activi- 
dadnan, nos miho beachnan, lista di restaurant y kico nan ta 
ofrece, nightlife, transporte y mucho mas. E lo sirbi como un 
guia pa e turista asina cu e baha di e barco crucero. 
Bisando tur esaki Minister Oduber a presenta su plan na 
Conseho di Minister di cual esaki a keda aproba. Pronto e 
motibonan en conexion cu e traspaso di e edificio di DOW pa 
APA lo wordo publica den corant y riba website di Gobierno cu 
detayes. Despues cu esaki keda publica lo observa un periodo 
di 20 dia y lo por bay over e ora na haci un ceremonia oficial 
caminda lo bay firma un MOU entre Ministerio di Turismo, 
Gobierno di Aruba, APA, ATA, Stichting Monumentenfonds 
Aruba y Monumenten Bureau. 


Finalmente Minister Dangui Oduber ta spera cu tur esaki por 
wordo concretisa e aña aki ainda pa asina e renobacion por 
cuminsa pa APA por tin un kantoor nobo y Aruba por tin su 
centro di informacion pa turistanan super moderno cu nos tur 
por ta orguyoso di dje. 


N 
a Hulandes tin un palabra “stapgewijs” cu ta nifica cu 
cosnan ta bay na ordo, sin bruha nan den otro pero gobi- 
erno di Prome Minister Evelyn Wever Croes, den un forma or- 
dena ta “fix” su hendenan di gobierno cu a haci malo y esun 
cu tin cu paga e debenan aki, ta pueblo. Benny Sevinger par- 
lamentario pa fraccion di AVP ta mustra cu mientras cu Par- 
lamento ta preparando pa ricibi e concepto di ley pa exonera 
Edison Briesen di un suma di 2.1 miyon florin, diaranson ulti- 
mo gobierno a logra di haya 11 parlamentario pa haci mesun 
cos, esta di drecha un fayo administrativo cometi pa Minister 
Xiomara Maduro. 


“Ta bon pa pueblo realisa cu ta mesun gobierno aki, cu tanto 
a papia di integridad, un Prome Minister cu a dicidi di baha su 
gobierno pa motibo cu Alan Howell lo a comete algo cu no ta 
integro, awor ta drechando tur cos cu nan propio ministernan 
a haci malo cu placa di pueblo. Na momento cu Prome Minister 
Evelyn bin Parlamento y gaña parlamento cu e rapport riba 
maneho di Guilffred Besaril na Arubahuis no ta cla, ta bin resulta 
cu e ta cla for di casi un aña caba. Pa tapa su berguensa, pa 
sconde e berdad for di pueblo, yuda pa 11 miembro den parla- 
mento cu a acepta su mentiranan, Evelyn a actua cu man duro 


segun su persona, kitando Besaril for di trabou, algo cu ningun 
hende ta kere cu lo a pasa. 
Na fin di aña gobierno di Evelyn ta bin Parlamento c’un 
concepto di ley pa yuda libra su consehero Edision Briesen, di 
paga un suma di 21 miyon florin pa un decision cu el a tuma cu 
tabata contra reglanan. E ley aki a bay pa Raad van Advies cu a 
conseha caba cu e cos aki no por pero despues cu siman pasa 
Briesen a ricibi bishita di Ministerio Publico y a wordo apunta 
como sospechoso pa cosnan contra ley, tambe Prome Minister 
a bin dilanti y a pidi tanto Endy Croes como Glenbert Croes 
pa retira Briesen como nan consehero ya cu e ta bou di inves- 
tigacion. Briesen tambe tabata consehero di Prome Minister 
pero awor diripiente e no ta conseha Evelyn mas y ta lanta e 
pregunta si e ministernan por retira Briesen como consehero 
ya cu e segun e DVO, Briesen ta den servicio di un compania cu 
ta pag’ue pa haci trabou pa gobierno. 
Asina e Prome Minister di Aruba ta sigui manipula cu e berdad 
ya cu den caso di Besaril, ningun momento tin un keho entrega 
pa Evelyn contra Besaril pero pa un investigacion pa maneho 
di personal di Arubahuis. 


Pueblo no mester keda sorprendi cu dentro di poco, Evelyn 
manda un concepto di ley pa parlamento, pa exonera Besaril 
tambe di tur loke el a uza sin cu e tin autorisacion pa esaki 
ya cu e lider di MEP ta trahando duro pa ehecuta un tipo di 
‘afscheidbeleid’ ya cu cosnan ta mustrando malo pa su gobi- 
erno na e momentonan aki,” Parlamentario Benny Sevinger a 
mustra. 


Minister Dangui Oduber: 


Ex edificio di DOW ta proyecta pa 
ser converti den kantoor di APA y 
un visitor informacion center 


Parlamentario Benny Sevinger: 


Pronto ley pa exonera Besaril 
lo ta caminda pa Parlamento 

G 
obierno di Aruba a cuminsa cu e dialogo cu 
Secretario di Estado Alexandra van Huffel- 
en riba e tema di refinanciamento y repago di e 
debe cu Aruba tin cu Hulanda. Manera ya con- 
oci, durante pandemia Hulanda a fia Aruba 915 
miyon florin cu a permiti Aruba di por sigui draai 
su gobernacion, cubri gastonan y pa atende cu 
e crisis grandi di corona, e aspectonan medico 
di dje pero tambe pa yuda e companianan cu ta- 
bata luchando na e momento ey door cu e eco- 
nomia a wordo afecta, pa asina mantene e tra- 
hadonan riba payroll y pa nan no cera. Tambe e 
placa aki a yuda cu FASE pa esnan cu a perde 
nan trabou. 


“E fiansa aki ta uno grandi y nos ta gradici di a 
logra hay’e durante e pandemia y awor mirando 
cu e debe ta vence na october 2023, mester reuni 
y papia over di e repago. Prome cu e reunionnan 
a cuminsa nos a cuminsa papia riba e posibilidad 
di repago, e termino, e interes y e temporada etc. 
Na luna di maart lo bin un delegacion pa sigui cu 
e conversacionnan aki. Mi tin tur confiansa cu 
nos ta bay keda cla cu e tema aki pronto”, Prome 
Minister Evelyn Wever-Croes a duna di conoce. 


Un otro tema cu tambe a wordo trata cu Van 
Huffelen ta e tema di COHO. Na januari ultimo 


Gobierno di Aruba a cuminsa dialogo cu secretario di Estado 


Riba topiconan di refinanciamento y repago di e debe y COHO 


durante e reunionnan entre e paisnan di Reino na Sint Maarten a yega 
na un acuerdo cu ta kita e COHO for di mesa y na su luga ta bin e ‘onder- 
linge regeling’ di cual tabata falta algun detaye cu mester a wordo 
finalisa. Prome Minister a indica cu e trabounan aki tambe ta kedando 
cla pa otro luna firma esaki. 


“Combersacionnan ta bayendo bon. Naturalmente tin mas tema pa 
discuti. Importante ta pa compronde otro bon pa e aña aki ta uno 
exitoso pa Aruba. Den union y cu hopi positivismo nos lo logra tur loke 
nos propone na bienestar y prosperidad di nos pueblo”, Prome Minister 
Evelyn Wever-Croes a expresa. 

D 
iahuebs atardi, minister di Turismo y Salud Publi- 
co, sr. Dangui Oduber conhuntamente cu Minister 
President Sr. Evelyn Wever – Croes y director di AZV, 
Edwin Jacobs, a hiba palabra na e apertura di e Healthy 
Lifestyle Center, situa den e edificio di Ibisa na Frankri- 
jkstraat. Healthy Lifestyle Center ta un proyecto den 
cuadro di e maneho cu tin prevencion poni como punto 
central. E centro aki ta un colaboracion entre Ministerio 
di Salud, AZV y Departamento di Salud Publico (DVG). 
E meta di e centro aki ta pa yuda nos comunidad yega 
na un estilo di bida mas saludabel y activo. E Healthy 
Lifestyle Center ta habri pa ful comunidad por acudi 
na dje di manera gratis. E centro aki tin dos dietista 
cu ta esnan principal cu lo atende cualkier persona cu 
tin necesidad den tips y guia nutritivo. Apart di e dos 
dietista nan aki, tambe lo ofrece programanan den 
grupo of individual cu e guia di un sportsinstructeur. 
E vision principal ta pa purba di reduci gastonan den 
cuido medico den futuro, por medio di cambia nos 
estilo di bida den presente. Aruba tin un porcentahe 
halto di nos comunidad cu ta sufri di malesnan cro- 
nico of cu ta den e fase pa desaroya esaki. E Healthy 
Lifestyle Center kier purba reduci e cantidad di per- 
sonanan den nos comunidad cu ta sufri di e malesan- 
an aki. 
E parti mas bunita di e proyecto aki ta cu e ta habri 
pa ful comunidad por pasa y busca tips y guia. 
Cualkier persona cu ta interesa por pasa libremente 
na Frankrijkstraat 1, den e edificio di Ibisa, pa haci 
un cita. Pronto nos lo duna mas informacion tocante 
diferente programa y actividad cu lo tuma lugar. 


E meta ta pa Aruba yega na un calidad di cuido mas 
eficiente, mas efectivo y mucho mas sostenibel. 
Minister sr. Dangui Oduber kier gradici AZV na prome 
luga, pa e cooperacion pa haci un proyecto asina 
bunita realidad. Tambe e ta gradici PAHO conhunt- 
amente cu Departamento di Salud Publico y e 
stuurgroep Nacional di NCD’s, kende ta traha contin- 
uamente pa mehora calidad di salud na Aruba, y pa 
sostene e proyecto aki. Henter pueblo di Aruba ta 
keda invita pa pasa na Frankrijkstraat (gebouw di 
IBiSa) y haci bo cita pa check bo salud. 


Minister Dangui Oduber 


Apertura di Healthy Lifestyle Center 

A 
ruba ta un pais cu financieramente ta 
percura pa fia riba mercado interna- 
cional. Esaki tabata un custumber prome cu 
pandemia. Pa por logra esaki ta hopi impor- 
tante pa agencianan manera FITCH y Stan- 
dard & Poors tin un bon bista di con Aruba 
su finansa ta hinca den otro. Luna pasa rep- 
resentantenan di Standard & Poors a bishita 
Aruba y awor representantenan di FITCH ta 
na Aruba pa papia cu diferente stakeholder 
pa haya un miho bista di e recuperacion di 
Aruba. 


FITCH tambe ta impresiona cu e recupera- 
cion di Aruba, y nan tambe a realisa cu Aruba 
tabata un di e paisnan mas afecta door di e 
pandemia y nan tambe a indica cu ta danki 
na e decisionnan rapido y firme di Gobierno 
di Aruba, awe Aruba ta recuperando positi- 
vamente. 


Despues di e bishita aki nan lo bay bek, evalua 
tur e informacion cu nan a haya pa asina 
despues di un luna y mei nan publica nan 
rating nobo pa Aruba. Manera cu pandemia 
a cuminsa nan a downgrade Aruba pasobra 
nan no tabata sa kico ta bay pasa cu Aruba. 
Awor nos speransa ta cu nan ta bay upgrade 
Aruba y cu nos lo haya un rating mas posi- 
tivo y estable indicando con e recuperacion 
ta bayendo. 


“Cu poder di Dios nos lo sali di tur e impase 
financiero aki y e ratingnan tambe ta cuminsa 
bira positivo dentro di poco. Nos lo mester 
warda un par di siman mas pa Gobierno 
haya e resultado y nan lo public’e pa henter 
mundo wak con Aruba ta recuperando riba 
e tereno financiero. Esfuersonan di union y 
positivismo di Gobierno y di cada ciudadano 
di nos pais, ta e resultado di nos recuper- 
acion financiero”, Prome Minister Evelyn 
Wever-Croes a expresa. 


Bishita di FITCH pa haya un miho 
bista di e recuperacion di Aruba 


FITCH tambe ta realisa cu ta danki na e decisionnan rapido y 
firme di Gobierno, awe Aruba ta recuperando positivamente 

E 
siman aki Parlamento di Aruba a 
trata e ley den cual ta caba di for- 
malisa e donacion cu Gobierno a haci 
durante e pandemia na Qredits pa asi- 
na e instancia aki, cu ta brinda micro- 
credito na companianan chikito, por a 
yuda mas di 100 compania chikito pa 
por surpasa e pandemia. Ta trata di un 
suma di 200 mil florin cu a wordo duna 
na Qredits pa asina nan por a brinda 3 
miyon florin na microcredito na un in- 
teres hopi reduci na mas di 100 com- 
pania chikito cu tabata tin un neces- 
idad grandi pa yega na fondo pa por 
sigui cu nan negoshi den e pandemia. 


Minister Maduro ta lamenta cu awo cu 
mester caba di formalisa e donacion 
haci na Qredits, oposicion ta scoge pa 
pone un nubia scur riba e yudansa cu 


Qredits a duna na mas di 100 compania 
chikito na Aruba durante e pandemia. 


Qredits ta un compania serio cu a saca 
un man pa yuda den pandemia 
Durante e debate publico oposicion a 
cuestiona ta pakico a haci donacion na 
Qredits y no na otro instancia. Minister 
Maduro a splica cu Qredits a manda 
un peticion pa subsidio basa riba e 
necesidad grandi cu tabata tin na e 
momento di pandemia cerca compani- 
anan chikito na Aruba. Ta conoci cu ta 
masha dificil pa companianan chikito 
haya credito na banconan comercial y 
den pleno pandemia esaki a bira mas 
dificil. Qredits banda di ta specialisa 
den microcredito na companianan 
chikito, ta brinda guia special tambe 
na e companianan chikito, algo cu otro 


instancianan no ta brinda. 


E mandatario a expresa cu ta di lamenta 
cu oposicion kier pone nubia scur riba 
Qredits, ya cu esaki ta un compania 
estableci desde aña 2017 na Aruba, cu 
hasta Mike Eman tabata profila cune 
den su glossy magazine ‘Aruba Dushi 
Tera,’ y cu recientemente a keda bishita 
pa SA Maxima cu ta boga pa mas inclu- 
sion financiero di compania chikito por 
medio di microcredito. 
Gobierno a traha cu un compania serio, 
cu a saca un man pa yuda mas di 100 
compania chikito cu un microcredito 
na interes reduci pa nan no mester a 
bati bancarota memey di e pandemia. 
P’esey ta hopi lamentabel cu oposi- 
cion awo kier pone un nubia scur riba 
Qredits. 


Minister Maduro ta lamenta cu oposicion kier pone nubia 
scur riba e yudansa cu Qredits a brinda durante pandemia 


Cu un donacion di 200 mil florin Qredits a yuda 100 compania chikito 
cu 3 miyon florin na microcredito pa surpasa e pandemia 

R 
iba Diaranson mainta 9’or di mainta a cuminsa trata e 
ley di Schenking Qredits Microfinancing Nederland den 
Staten di Aruba. Por bisa cu oposicion a sali duro pa trata na 
capitalisa riba un retorica di mentira y manipulacion riba e 
ley aki. Pa pueblo por compronde, e ley aki ta trata un sub- 
sidio na Qredits di sumanan di awg 200.000 y 17.000 cu- 
alnan ta data di 2020 durante di pandemia, riba 5 di April 
y 20 di Mei respectivamente. Un otro schenking di minister 
di Economia sr. Geoffrey Wever di awg 123.000, tambe ta 
encera den e ley aki. E sumanan total di 217.000 florin ta- 
bata necesario pa yuda Qredits pa sigui yuda negoshinan cu 
micro fiansa pa asina nan por a tene nan cabes ariba awa. 
Manera tur otro yudansa cu gobierno a ofrece na comunidad 
y gremionan esakinan a bini bao di e presion di e pandemia 
di Covid-19, cu a haci cu nos economia a bay plat completa- 
mente. E rapport di IMF ta aplaudi gobierno pa su interven- 
cion rapido cu awe nos tin un economia stabiel atrobe. 


Ta p’esey e ta di condena cu un persona manera parlamen- 
tario Marisol Lopez-Tromp den su discurso den e reunion 
publico, a sali papia barbaridadnan gigante sabiendo bon 
kico a sucede cu e schenking aki na 2020 y bao ki circun- 
stancianan esaki a sucede. Asina mes Marisol a hunga 
un politica baho y a ataca ministernan Geoffrey Wever y 
Xiomara Maduro cu tur sorto di acusacion lubidando pa su 
gran berguensa lo siguiente; 
1. Gobierno a saca un documento riba fecha di Juni 1 2020 
splicando y informando Staten di Aruba riba tur loke nan 
ta bay haci pa por acapara y yuda e economia y pueblo di 
Aruba. E documento aki ta informa Staten den detayes di tur 
loke gobierno a propone pa bay haci pa alivia negoshinan 
y e situacion critico na Aruba. Marisol ta haci comosifuera 
esaki NO ta e caso! Mentira! 


2. Marisol ta lubida, pa su berguensa, cu e mes tabata 
minister di infrastructura na Juni 2020 y cu ta e mesun 
ministerraad aki cu e tabata parti di dje, a tuma e decision 
pa establece FASE, Loonsubsidie, schenking y tur demas 
ayudo cu gobierno. Awor Marisol ta pretende cu e “no sa 
nada”, e no a “aproba nada,” y ta cuestiona “tur cos awor.” 
Ta abo mes a aproba tur cos Marisol! Marisol mes a aproba 
tur cos pero pa Marisol e show di hipocresia politico mester 
continua pa sigui acumula voto. 


3. Marisol a cuestiona gravemente su mesun gobierno, su 
mesun funcion, su mesun decision, su mesun ministerraad, 


y awor ta purba laba man. Tin un acto mas baho y bergon- 
soso cu esaki? Asina Marisol a sali duro contra su mes pa su 
propio berguensa! 


4. Ademas di e actitud bochornoso di incrimina su mes, 
Marisol tambe a bisa lo siguiente; “kico minister su pens- 
amento ta, cu aworaki cu delaster un cos, delaster un cos, 
cu no a bin parlamento, tur cos cu sucede cu porta robes 
cu ta laat, ta pa via di Covid. Covid a para bira manera un 
condom, tur cos e ta wordo uza pe, anto cu achteraf pa kita 
consecuencianan cu por tin.” (video di reunion publico nr. 
15, minuut 12:12) Covid a bira manera un condom? 
Really? Marisol a lubida cu durante pandemia di Covid mas 
di 200 hende a perde nan bida, miles di hende a perde 
trabao, miles di hende a perde cas y auto? Miles di hende 
a cay den desesperacion y problema di mental health cu a 
“peak” durante di pandemia? Awor Marisol ta pretende cu 
mester a keda sin yuda, financia y haci loke gobierno a haci 
pa nos tur por a sobrevivi? Marisol ta ridiculisa e panico y 
dolor cu e pandemia a causa hopi famianan cu a perde nan 
ser keri? Esaki ta Marisol, ainda por confia y kere den un 
persona asina aki? 


Parlamentario Marco Berlis (MEP): 


Marisol ta compara e pandemia di covid-19 
cu un condom den parlamento di Aruba 

D 
urante reunionnan cu a tuma luga como parti di ANATO, 
na Bogota a logra finalisa acuerdo entre A.T.A., AAA y 
Wingo, pa un ruta nobo entre Cali y Aruba cu lo cuminsa op- 
era desde dia 1 di juli, 2023, riba diaranson y diasabra. 


Presente na e reunion di parti di Aruba tawata t’ey Ronella 
Croes, CEO di A.T.A., Sanju Luidens CMO di A.T.A., Jordan 
Schlipken, Director di A.T.A. na Latino America y Jo-Anne 
Meaux-Arends, Aviation Business Development Executive 
di AAA. E ekipo di Wingo na e reunion a consisti di Andrés 
Camilo Franco, Gerente di Comunicacion, Simón Maya 
Gerente di Mercadeo, Olga Trujillo, Gerente Comercial di 
Mayorista, Fernando León, Director di Planeacion di Red y 
Marcela Chaves, Lider di Marca. 


“E inauguracion di e ruta nobo aki di Wingo ta yena nos cu 
entusiasmo. Colombia ta un di e mercadonan mas impor- 
tante cu Aruba tin y pa e motibo aki nos tin como meta pa 
sigui conkista turistanan proviniente di e pais ey. Pa 2023, 
nos tin un meta di mas di 37mil pasahero for di Colombia. 
Hunto cu nos socionan local y den e mercado nos ta traha 
tur dia pa duna bishitantenan alternativanan nobo pa yega 
nos isla. Nos ta contento di por a logra e ruta aki y ta invita 


bishitantenan di e area di Cali pa bishita nos tambe”, segun 
Ronella Croes. 


Jo-Anne Meaux Arends, a comenta cu: “Nos socionan di 
Wingo lo pone un avion di 186 asiento disponibel pa cada 
parti di e trayecto Cali- Aruba-Cali. Esaki ta demostra con 
atractivo Aruba ta pa sigui fortalece conectividad aereo cu e 
region Latino Americano, specialmente cu Colombia”. 


Segun Jordan Schlipken: “Latino America ta sigui crece 
y nos ta rumbo pa e recuperacion completo, ehecutando 
plannan di accion cu por permiti nos conecta mas ciudad 
den nos mercado principal. E idea ta pa sigui traha pa incre- 
menta frecuencia aereo a traves di nos socionan. Sin duda 
e ruta nobo aki lo impulsa nos obhetivonan di desaroyo y 
crecemento di bishitante for di e region”. 


E ruta nobo aki ta crea oportunidadnan nobo pa bishita pa 
nos mesun hendenan na Aruba tambe, pues tin beneficio 
adicional. A.T.A. y AAA ta agradecido cu por a yega na un 
acuerdo cu Wingo y cu Wingo ta wak e potencial den nos 
isla. Hunto lo sigui traha pa busca oportunidadnan pa bishi- 
tantenan por yega Aruba di un forma mas facil y directo. 


A.T.A. y AAA ta orguyoso: 


Wingo lo cuminsa un ruta nobo entre Cali y Aruba 

D 
iaranson durante un reunion publico den Parlamen- 
to di Aruba a ser aproba e Ontwerp Landsverordening 
pa apodera minister di asunto economico, minister Geoffrey 
Wever, pa hunto cu Qredits Aruba yuda un total di 50 em- 
presa local haya un “recovery / investment loan”, y na un 
interes reduci cu ta special pa empresa chikito y mediano. 


Esaki ta prueba cu Gobierno ta traha hunto cu sector priva 
pa empodera empresanan chikito, crea cuponan di trabou 


y stimula entrepreneurship. Basa riba e cooperacion aki 
Qredits ta pone Afl. 1.200.000 pa financia mas o menos 50 
compania chikito cu un interes reduci di 5.75%. 


E cooperacion entre Ministerio di Asuntonan Economico y 
Qredits Aruba tambe a percura pa a duna 80 persona e posi- 
bilidad pa participa na e “Small Business Acadamy”. Tambe 
tabata tin e posibilidad pa hobennan participa na e programa 
di “Be Your Own Boss”. Ambos programa ta diseña pa educa 
empresarionan actual y di futuro. 


Durante pandemia mester a busca manera pa yuda empre- 
sanan chikito y mediano den un forma rapido, mirando e 
situacion extraordinario, pa cual no tabata tin tempo pa 
warda. E tempo ey un schenking a ser duna na Qredits, pa 
cual e ayudo financiero aki a ser traspasa pa mas di 100+ 
compania pa yuda nan tene nan cabes riba awa. Minister 
Wever a indica di “no por haci politica cu e hecho aki, y nos 
ta contento cu e asistencia cu a ser brinda na un momento 
hopi dificil na empresarionan chikito y mediano”. E manda- 
tario ta contento cu Parlamento a duna su aprobacion. 


M 
inister di Labor Glenbert Croes, a reuni diahuebs ulti- 
mo cu e grupo di fondo di pensioen pa e sector turis- 
tico pa brinda nan e oportunidad di amplia e posibilidadnan 
di haya mas cliente. 


Minister Croes a splica cu e fondo di pensioen aki ta uno di 
bon renombre cu lo por ta mas activo. 


Nos a reuni cu e representantenan, como gobierno, pa brinda 
nan e oportunidad pa nan por amplia nan posibilidadnan di 
por haya mas cliente. 
Si amplia nan alcance, di e forma ey nan lo por brinda e traha- 
donan cu ta miembro di e fondo aki, miho perspectiva pa cu 
acumulacion di pensioen, plannan di spaar etc. Manera nan 
ta bisa, yuda e empleado ‘traha dam warda awa’. Esaki lo 
yuda esnan na momento cu toca nan pa haya nan pensioen, 
cu nan lo hay’e den bon forma. 


Proximamente Minister Croes lo ta presentando e plan cu el 
a ricibi durante e reunion, na Conseho di Minister pa hunto 
yega na e opcion cu na final ta na beneficio di e trahado 
miembro di e fondo di pensioen. 


Minister Glenbert Croes a reuni cu e grupo 
di fondo di pensioen pa e sector turistico 


“Mi kier a duna compliment na e fondo di pensioen di sector turistico, cu a crea un bon nomber door di e 
maneho responsabel cu nan a hiba pa loke ta e contribucion di nan participantenan cu nan fondo di pensioen.” 


Minister Geoffrey Wever: 


Gobierno lo continua su colaboracion cu Qredits Aruba pa yuda empresarionan local 

D 
espues di e restauracion di e exte- 
rior di e monumento na Steenweg, 
conoci como ‘Botica Aruba’, cual a ter- 
mina na 2021, Stichting Monumen- 
tenfonds Aruba (SMFA) a continua cu 
e proceso pa yega na un huurdo. Aña 
pasa a logra yega na un acuerdo cu 
KOAL Restaurant y asina a cuminsa de- 
cember cu e renobacion di e interior di 
e piso abou di e edificio. 
Despues di un destaho a otorga e 
proyecto na e compania di construc- 
cion Sumipet. Awor ta asina leu cu a 
finalisa cu e trabounan na e piso abou. 
E renobacion a tuma luga bou di guia di 
nos lider di proyecto y hunto cu e huur- 
donan p’asina por haci e adaptacionnan 
necesario pa comberti e piso abou y e 
patio den un restaurant. E monumento 
na Steenweg tambe ta conta cu un 
sistema di reciclahe di awa, caminda 
cu lo colecta e awa di e airconan y ta 
uza esaki pa irigacion di e matanan den 
e patio. Cu esaki ta bira e di dos edificio 
di SMFA cu ta conta cu un sistema pa 
recicla awa. Pa locual ta trata e prome 
piso, awor lo continua cu e renoba- 
cion hunto cu e team di Cocolishi 
Studios den e proximo lunanan. 
Ayera, 23 di februari directora di SMFA, 
Anne Witsenburg, den presencia di 
Minister di Cultura, Xiomara Maduro, 
Minister di Economia, Geoffrey Wever, 
y invitadonan, a presenta e resul- 
tado final. E lider di proyecto, Daphne 
Fernandes Pedra a duna un splicacion 
amplio di e diseño di e interior y cual 
ta e elementonan original cual por mira 
ainda na tanto parti paden como na e 
patio. 
SMFA kier desea KOAL hopi exito y 
gradici nan pa a scoge un monumento 
y asina contribui na preserva nos 
pasado pa futuro! Pa mas informacion: 
www.koalrestaurant.com 
Steenweg 19 ‘Botica Aruba’ 
E edificio na Steenweg, ta un monu- 


mento proteha cu a keda construi na 
1925 pa Addison Winfield Croes. Hunto 
cu Gustave Nouel a cuminsa un di e 
prome boticanan riba e isla bou di e 
nomber di Botica Aruba na aña trin- 
ticinco. 
Durante e restauracion a hiba e 
edificio bek na su forma original 
den cual el a keda construi den añanan 
binti. Un monumento cu hopi detaye y 
decoracion cu a keda descubri durante 


e proyecto. Nos a logra restaura tur 
esakinan, habri e balcon di e edificio 
bek y trece bek e decoracionnan den 
estilo ‘gingerbread’ tanto na e benta- 
nanan como na e balcon. 
Den e forma aki Stichting Monume.- 
tenfonds Aruba por garantisa cu e 
monumento di Steenweg lo t’ey pa 
futuro generacionnan por conoce 
tambe e historia di Botica Aruba. 


Renobacion di e interior di Botica Aruba a termina 

E 
mpleadonan na La Cabana Beach Resort & Casino a bini 
hunto pa un anochi informativo cu un agenda yen den 
honor di Q1 Appreciation Day. Un di e cosnan cu mas a 
resalta di e programa tabata un presentacion audio visu- 
al di conceptonan di renobacion di pool, asina encurashan- 
do empleadonan pa enfoca mas riba customer service. Otro 
punto importante cu empleadonan a enfoca riba dje ta con 
pa responde na necesidadnan di e bishitante specialmente 
durante e periodo di renobacion cu ta na caminda. Durante 
e anochi aki tambe a celebra e resort su 2022 Shining Stars, 
un promocion hopi bon mereci, y Medallia ‘score goals’ of 
metanan pa 2023. 
Despues di un discurso corto di bon bini, gerencia a comparti 
su plan pa loke lo bira e renobacion di pool, cu enfasis riba e 
opcionnan recreacional di e bishitantenan. Gerencia tambe 
a subraya varios otro proyecto na caminda planifica pa e 
aña aki. 
Empleadonan tabata contento di por a scucha cu e reno- 
bacionnan lo inclui un area pa muchanan, sistemanan 
nobo di iluminacion, golf carts nobo, expansion di casino, 
BBQ’s, banda di varios otro mehoracionnan importante. 
E comparacion entre Medallia den 2021-2022 cu 2022- 
2023 a detaya esnan cu mas a logra, menciona pa e depar- 
tamento y henter e propiedad, aplaudiendo e empleadonan 
y supervisors cu ta wordo puntra pa nan hopi mas. Esnan 
cu ta responde rapidamente tambe a wordo reconoci, den 
departamentonan di Loss Prevention & Maintenance. 


E forum a gradici tur esnan cu a traha hopi duro durante 
2022, e ‘Shining Stars’ di 2022, Empleado di Anja Lyrza 
Lansiquot; 1st Runner Up Associate of the Year, Minerva 
Hayes; Supervisor of the Year, Enmanuel Antonio; Leader of 
the Year, Sudi Guda y Team of The Year na Departamento di 
Recurrsonan Humano. 
Basa riba su balornan di pasion, amabilidad, integridad, 
diversion, aprecio, consistencia, dedicacion na su bishitan- 
tenan y educacion, e dianan di aprecio a inspira e emplead- 
onan pa logra surpasa tur expectativa y continua na brinda 
un hospitalidad na nan bishitantenan, creando vacacionnan 
memorabel. 
La Cabana su prome encuentro general cu empleadonan 
di Q1 2023 a conclui cu brindis y un oportunidad pa inter- 
cambia cu otro. 


La Cabana Beach Resort 
& Casino a conduci Q1 
Appreciation Meet 

I 
nvestigadonan di Wageningen Uni- 
versity & Research y Universidad di 
Amsterdam a descubri un mata invasi- 
vo cu ta competi cu un kimakima indig- 
eno. E especie di yerba di lama Haloph- 
ila stipulacea ta hopi exitoso den colo- 
nisacion di area nobo den Lama Medit- 
eraneo y den Caribe. 


E yerba di lama por plama pa motibo cu 
hopi fragmento chikito ta kibra kit’afo, 
ta keda na bida hopi tempo largo y ta 
alcansa area nobo door di drif bay cu 
coriente di lama. Den e articulo nobo 
Battle for the mounds: Niche compe- 
tition between upside-down jellyfish 
and invasive seagrass den e revista 
cientifico Ecology, e investigadonan ta 
describi con nan a descubri cu e yerba 
di lama invasivo ta uza serito chikito – 
traha door di bestia cu ta coba manera 
cabaron of lol’i awa – como punto di 
salida pa crece den area nobo. E seri- 
tonan aki ta ofrece espacio y claridad, 
un ambiente ideal pa yerba di lama. 
For di eynan e mata invasivo por plama 
atraves di e cama di yerba di lama. 


Sitio halto cu claridad ta hopi gusta 
Pero e investigadonan a descubri cu 
esaki por ocasiona problema tambe 
pa especienan indigeno. “E kima- 
kima ‘ariba abou’ (Cassiopea spp) ta 
drumi riba su lomba, pasobra tin alga 
fotosintetico den su tenglanan. P’esey 
e kimakimanan aki mester di claridad 
tambe, y nan gusta permanece na sitio 
habri, manera e seritonan sin nada riba 
nan”, segun Fee Smulders, kende ta 
cerca di obtene su titulo como doktor 
na Wageningen University & Research 
y tambe ta autor principal di e inves- 
tigacion aki. “Durante algun tempo e 
studiante di Master of Science Naomi 
Slikboer a sigui e seritonan aki, y el a 
nota presencia di tanto kimakima como 
yerba di lama invasivo na Corsou. El a 


descubri cu na cuminsamento tabatin 
hopi kimakima riba e seritonan, pero 
cu na final mayoria di e seritonan 
tabatin yerba di lama invasivo ta crece 
riba nan.” 


Kimakima ta muda mas biaha 
Pa motibo di binida di e yerba di lama, 
e kimakimanan mester muda mas 
biaha y posiblemente nan ta perde nan 
habitat. Mas aleu e investigadonan ta 
spera cu interaccion entre e yerba di 
lama invasivo y e seritonan lo percura 
pa un cama di yerba di lama dinamico 
y instabil, loke ta desbentahoso pa 


e yerba di lama indigeno balioso. 
Smulders: “Ta importante pa vigila 
e especie exotico aki bon y investiga 
su influencia riba tanto e especienan 
indigeno como riba henter e paisahe 
bou di lama.” 


Mas informacion 
E articulo Battle for the mounds: Niche 
competition 
between 
upside-down 
jellyfish and invasive seagrass den e 
revista cientifico Ecology. 


Texto: Wageningen Environmental Research 


Potret: Erik Wurz 


Yerba di lama invasivo ta pusha 
kimakima indigeno den Caribe un banda 


Investigacion pa loke ta trata e area di biba di e kimakima indigena 
“ariba abou” den area Caribense (Fuente: Erik Wurz) 

A 
lgemene Rekenkamer di Hulan- 
da (ARNed) a realisa un bishita di 
trabou na e islanan Caribense den Re- 
ino durante e siman di 13 pa 17 di feb- 
ruari 2023. E bishita a enfoca riba dos 
tema general. E prome tema tabata pa 
cera conoci cu e region, pa di es mane- 
ra aki obtene un bista general di e situ- 
acion di e islanan. E segundo tema ta- 
bata mas specifico y a concentra riba e 
funcionamento di Algemene Rekenka- 
mer y e area den cual nan ta funciona. 


Como parti di e bishita di trabou, 
Algemene Rekenkamer di Hulanda a 
bishita Aruba dia 14 di februari ultimo. 
E delegacion a consisti di e presidente 
interino, sr. Ewout Irrgang, director 
di Asuntonan Interno y Relacionnan 
di Reino, sr. Burhan Gün y director di 
Relacionnan Internacional, sra. Ina 
Hopman. 


Pa Algemene Rekenkamer Aruba e 
bishita a ofrece e oportunidad pa conoce 
e presidente interino y su delegacion 
personalmente como tambe e oportun- 
idad pa delibera riba un cooperacion 
bilateral entre e dos Rekenkamernan. 
Algemene 
Rekenkamer 
ta 
busca 
posibel colaboracion cerca ARNed 
abase di resultadonan di un auto-eval- 
uacion y e acuerdonan cu ta inclui den 
e Landspakket di Aruba, pa loke ta 
trata fortalece e posicion di Algemene 
Rekenkamer y e maneho financiero di 
Pais Aruba. 
Den e contexto aki a tuma lugar un 
mision na juni 2022 di cual den e 
proximo periodo lo presenta un plan di 
accion. Considerando esaki a realisa 
algun bishitanan oficial cu stake- 
holders, manera Gobernador di Aruba, 
presidente y lidernan di fraccion den 
Parlamento, Prome Minister y Raad 
van Advies. 


Algemene Rekenkamer Hulanda 
a bishita parti Caribense di Reino 

D 
irectie Natuur en Milieu (DNM) ta 
e departamento encarga pa for- 
mula maneho relaciona cu naturalesa 
y medio ambiente na Aruba. Ademas di 
esaki DNM tin e tarea di conscientisa 
riba e temanan relaciona cu naturale- 
sa y medio ambiente. E aña aki DNM ta 
continua cu comparti conocemento di 
e sortonan protegi pa e landbesluit be- 
scherming inheemse flora en fauna ar- 
ticulo 1 (AB 2017 no 48). E proyecto 
cu enfoke riba e parti di flora lo carga 
e nomber “Conoce Nos Matanan”. Esa- 
ki ta consisti di relatonan y social me- 
dia postings cu diseñonan cu ta enfo- 
ca riba aspectonan di un sorto di mata 
protegi acuerdo articulo 1 di e ley men- 
ciona (AB 2017 no 48). 


DNM lo traha diseñonan cu ta contene 
e sorto di mata y lo publica e nomber 
local (si ta disponibel), e nomber cienti- 
fico y ta ilustra e bunitesa di e mata den 
un bon potret di nos mesun coleccion 
of cu colaboracion di otro fotografonan 
den e publicacion. Nos lo comparti 
esakinan cu publico, cu e meta di cera 
conoci cu e mata. Den un descripcion 
cortico nos ta menciona aspectonan 
y caracteristicanan di e mata. Tambe 
lo menciona su funcion si e tin uno pa 
cu e ecologia local. Den algun caso lo 
inclui e localidad di e mata na unda por 
admir’e y saca un potret asina tambe 
por contribui na e meta di midimento y 
localisa mas di e matanan riba e mapa 
di Aruba. 


Con pa haci esaki? E proyecto cienti- 
fico cu participacion di nos comunidad, 
Midi Nos Matanan ta pa por colecta data 
importante di nos matanan local y nan 
balor. E pagina pa esaki ta dnmaruba. 
org y por click ariba e tab ‘Enquete’ 
y selecta ‘registra matanan’. Y sigui e 
stapnan. 


Tur dos proyecto ta complementa otro, 
E diseñonan di e proyecto “Conoce 
Nos Matanan” lo tin un # (hashtag) den 
e post di social media asina hendenan 
por busca e diseñonan mas lihe door di 
type esaki den e search box riba social 
media platform di DNM. 


DNM ta aprecia si tin potretnan di e 
sortonan protegi pa inclui #dnma- 
ruba y tambe #conocenosmatanan pa 
asina nos por wak mas potret bunita y 
engrandece e coleccion di potretnan. 


Despues di e proyecto di conscienti- 
sacion di e flora protegi na Aruba, lo 
sigui pa e parti di fauna protegi cual 
ta e bestianan protegi pa e mesun ley 
landbesluit 
bescherming 
inheemse 
flora en fauna articulo 1. 


Riba nos website dnmaruba.org bo por 
haya e ley aki pa repasa. Nos lo publica 


diseñonan di acuerdo cu disponibil- 
idad di potretnan di e sortonan, pues 
e secuencia no lo ta mescos cu e lista 
den e ley. Tambe tin algun nomber 
cu a cambia of no ta corecto, esaki lo 
conoce un revision conhuntamente cu 
departamento concerni DWJZ. 


Aki nos ta comparti cu comunidad e 
prome 4 diseñonan cu DNM a publica 
caba pa cu e proyecto “conoce nos 
matanan”. E prome tawata e Zjiron, 
sigui pa Wayaca Macho, Zeekraal y e 
siman aki ta e Teco. 


DNM cu proyecto “Conoce Nos Matanan” 
cu ta complementa esun di “Midi nos Matanan” 


E matanan aki ta crece na Aruba y ta protegi pa ley 

D 
iabierna 10 di februari 2023 e prome grupo di 5 alumno 
a sali hunto cu docente nan Jaderick Croes y Edwin Vor- 
derman pa Judenburg Austria pa traha hunto cu diferente 
otro scol den Europa riba e proyecto di “Deplastify the Plan- 
et” funda door di Erasmus+. 


Desde 2022 project-coordinadornan di Erasmus+ di Colegio 
Arubano, Jessica Maduro y Crystal Koolman, a aplica pa dos 
projeto na Erasmus+, un proyecto pa docente y un proyecto 
pa alumno. Tur dos proyecto a wordo aproba y 2023 a habri 
den un forma grandioso unda cu por mira cu nan a bira un 
realidad. 


E proyecto p’e alumno nan ta un proyecto en consortio 
hunto cu 5 diferente pais, entre otro Spaña, Portugal, 
Croatia, Austria y Belgica. Hunto cu e alumnonan di e dife- 
rente paisnan aki ta bay traha riba un “comic book” cu tin 
como meta pa conscientisa e ser humano riba e impacto cu 
“single use plastic” tin riba nos medio ambiente, nos flora y 
nos fauna. Alabes e alumno nan lo bin cu idea nan y manera 
nan pa asina por rebaha e uzo di “single use plastic” rond 
di mundo. Tur alumno di HAVO3 y VWO3 di Colegio Arubano 
por a participa cu un video y e miho nan a wordo selecciona, 
pa hunto cu Austria, Croatia, Spaña, Portugal y Belgica traha 
den un periodo di 2 aña riba e proyecto bunita aki. 


Diamars 7 di februari e alumnonan cu a wordo selecta pa 
bay Judenburg Austria, hunto cu nan mayornan y docente 
nan a pasa un anochi ameno cu otro hungando bowling. E 
evento social aki tabata pa asina nan siña conoce otro un 
poco mas miho y pa e coordinadornan di e proyecto por a 
percura cu e alumnonan, nan mayornan y e docentenan ta 
completamente informa di e biahe cu e alumno nan lo bay 
haci. Cu hopi entusiasmo e alumnonan y mayornan a comb- 
ersa cu otro y siña conoce otro miho. E anochi social aki 
tabata uno fructifero. 


E alumno nan aki di HAVO3 / VWO3 di Colegio Arubano hunto 
cu nan dos docente a sali rumbo pa Judenburg Austria diabi- 
erna 10 di februari ultimo. E prome grupo aki lo ta na Austria 
pa 1 siman, unda nan lo cumpli cu diferente actividad. Nan 
lo traha entre otro hunto cu e alumno nan di tur e otro pais 
nan riba e “character development” di e comic book. Nan 
lo comparti idea nan cu e otro paisnan tocante manera nan 
pa reduci y reuza plastic. Nan lo ricibi un rondleiding na un 
fabrica cu ta traha chuculati na un manera sostenibel y nan 
lo bishita un fabrica un nan ta haci recycling. Nan lo haya 
diferente workshop tambe over di e chemical structure di 
plastic y nan lo hanja oportunidad pa conoce y explora e 


cultura di Austria. Esaki sigur lo ta un experencia unico, 
unda cu tur hende envolvi lo siña hopi di dje! Un experi- 
encia inolvidabel pa e alumno nan di Colegio Arubano. Di 
awo caba exito na tur e alumnonan cu ta trahando riba e 
proyecto na Judenburg Austria e siman aki. Por sigui e desa- 
royo di e proyecto y e intercambionan riba rednan social 
manera Facebook y Instagram bou di e nomber ‘Deplastify 
the planet’. 


E prome grupo di studiante di Colegio Arubano a sali pa Austria 


Pa e proyecto ‘Deplastify the Planet’ funda pa Erasmus+ 

D 
ia 17 di februari 2023, a gradua na e Facultad di Ley 
na Universidad di Aruba, Thaeliffe Loopstok. 
El a gradua defendiendo su tesis titula: 
“Het Vertrouwensbeginsel: De nieuwe rechtspraak inzake 
de toepassing van het vertrouwensbeginsel bij toezeg- 
gingen. ” 


Miembronan di e comision di examen tawata: 
Prof. mr. dr. Herman Bröring 
mr. Brechtje Huiskes 
mr. Maite de Haseth 
Universidad di Aruba ta felicita Thaeliffe Loopstok cu su 
logro. 


D 
ia 17 di februari, 2023, a gradua na e Facultad di Ley 
na Universidad di Aruba, Lirrianne Jemiree Caréjmi 
Frias. 
El a gradua defendiendo su master tesis titulá: 
“Een onderzoek naar de overeenstemming van het 
Arubaanse vreemdelingenrecht met artikelen 3 en 8 EVRM.” 


Miembronan di e comision di examen tawata: 
Prof. mr. dr. Herman Bröring 
Mw. mr. Brechtje Huiskes 
Mw. mr. Maritza Boyce 
Universidad di Aruba ta felicita Lirrianne Jemiree Caréjmi 
Frias cu su logro. 


A gradua di Universidad di 
Aruba, Thaeliffe Loopstok 


A gradua di Universidad di Aruba, 
Lirrianne Jemiree Caréjmi Frias 


D 
iahuebs mainta Brandweer a sali pa un auto na cande- 
la de De LaSallestraat. Mesora a avisa polis tambe, cu a 
presenta dilanti ex Sividivi Bar Restaurant unda e auto tawa- 
ta staciona. 


Brandweer na su yegada a topa cu un Chevrolet S10 color 
blauw na candela. E candela lo cuminsa parti dilanti dus 
den e motor.  Tawata wordo papia cu probablemente e 
bateria a causa esaki. Polis a cera e caminda altura di Van 
Leeuwenhoekstraat pa trafico no bay ariba mirando cu 
Brandweer tawata para memey caminda. 


Brandweer a paga e candela y tambe compania di seguro a 
presenta. 


Chevrolet pickup 
a pega candela 

EMBARKING on its 21st annual voyage, Soul Beach Music 
Festival Hosted by Aruba offers up a musical escape sure to 
awaken the senses with an elixir of melodies featuring inter- 
nationally distinguished entertainment including renowned 
hitmakers Jill Scott, The Roots, and Lucky Daye performing 
on the main stage Memorial Day Weekend, May 24 – 29, 
2023 in the unrivaled paradise of Aruba. With platinum and 
gold success, and a handful of Grammy awards, The Roots 
are one of the most prolific rap groups in contemporary 
music and are set to headline Saturday, May 27th. Three- 
time Grammy Award-winning singer-songwriter, New York 
Times best-selling poet, and critically acclaimed actor are 
only a few titles held by Jill Scott to headline, Sunday, May 
28th. Lucky Daye, a sensational singer, and songwriter with 
a solid foundation in classic soul, will light up the pinnacle 
concert on Sunday. With world-class musicians making their 
way to Aruba, thousands of music aficionados, and loyal 
ticket buyers from all over the world will take in the amazing 
sounds of paradise. 


“We are excited to welcome The Soul Beach Music Festival 
back to Aruba for the 21st time,” said Ronella Croes, CEO 
of the Aruba Tourism Authority (ATA). “The festival is a 
wonderful opportunity to share the One happy island’s 
culture, hospitality, and award-winning beaches with top- 
tier musical artists and attendees. We know everyone that 
joins us for this joyful experience are sure to experience The 
Aruba Effect, the blissful feeling that stays with travelers 
long after they return home.” 


Aruba’s vibe is effortlessly eventful and unlike anywhere 
else with a hint of luxury mixed with a laid-back atmosphere. 
Travelers experience breathtaking beaches while savoring 
a sun-kissed oasis that is quintessentially Caribbean. From 
elegant venues, chic nightlife lounges, and extraordinary 
resorts to a national park and art galleries, Aruba accom- 
modates a vibrant creative culture in a warm and welcoming 
nature. Festival goers will experience a sensory journey 
primed for decadent shopping in a walkable downtown 


alongside a radiant blue harbor with a collection of water- 
front properties and restaurants boasting a multi-cultural 
culinary scene, a foodie haven overflowing with wonder- 
ment. Soul Beach music nomads can find their tribe in a 
destination certain to enthuse new memories and inspire a 
treasure of dreams. Legends playing on a grand #SBMF23 
performance stage with the backdrop of Aruba’s superlative 
charm will make waves Memorial Day weekend. 


“After a very successful re-launch of Soul Beach in 2022, 
we are thrilled to follow up with two of the most talented 
Headliners in the business, Mark Adkins, CEO & Executive 
Producer of Soul Beach Festival Productions. “We are also 
continuing our strong commitment to highlighting rising 
stars while creating a multi-generation bridge for travel with 
music as the catalyst. We are so proud and thankful for 
our partnership with ATA and the government of the breath- 
taking island of Aruba which has become a second home to 
so many of our Soul Beach Travel family.” 


The 2023 Soul Beach Music Festival, #SBMF23, will roll 
out more highly anticipated announcements of performing 
artists in the weeks to come. For information about ticket 
sales, accommodations and the latest updates sign up for 
CLUB SOUL BEACH, by visiting http://www.soulbeach.com. 


Soul Beach Music Festival 
Announces Headliners 


Comedy Night and Live Music Performances by an Array of Artists 


Diabierna, 24 Februari 2023 
AWEMainta 
25 


Fortaleza Pa Famia 


DIOS stima tur mucha, y e a encarga nos cu un Famia, 
pasobra for di matrimonio ta bini un famia, y Dios ta 
yama nos como mayor pa nos ta responsabel pa nos 
Famia. 


No ta desconoci pa nos cuanto enemigo e famia por tin, 
y si nos no habri wowo, e diabel lo coy e bentaha, y 
asina dividi e famia for di otro. 


Un par di aña pasa nos tabatin mas cu 4 crimen comete 
door di hubentud cuminsando for di e prome luna nan 
di aña, awel den nomber di Cristo Hesus, Dios yuda nos, 
pasobra nos como mayor, mester presenta nos oracion 
dilanti di Dios pa E cuida di nos yiunan. 


Na prome luga laga nos yena nan cu amor di cas, y cu 
e Palabra di Dios, pa nan por tin resistencia contra tur 
plan di e enemigo. Laga nos cas ta un luga sano y agrad- 
abel pa nos yiunan por biba, pasobra ningun hende por 
biba constantemente den bochincha y violencia. 


Nos hubentud mester ta na altura di lo siguiente: 
No laga ningun hende menosprecia bo hubentud, ma 
mas bien den conducta, amor, fe, y puresa, demostra bo 
mes di ta un ehempel, pa esnan cu ta kere (1 Timoteo 
4:12). 


Pero pa un hoben demostra decencia, disciplina, bon 
conducta y puresa e mester ricibi esey for di cas. 
P’esey un biaha mas nos mester recorda tur hende, pa 
stima bo matrimonio y bo famia, stima bo yuinan, sea 
bo ta mama soltero, of tata soltero, corda cu bo yiunan 
ta un regalo di Dios. 


Tur dia ripiti esaki pa bo yiunan custumbra cune: 
Laga tur amargura, furia, rabia, griteria, y calumnia 
wordo kita for di boso, hunto cu tur malicia. Y sea cari- 
ñoso cu otro, misericordioso,pordonando otro, mescos 
cu Dios den Cristo tambe a pordona boso (Efesionan 
4:31+32). 


Con nos hobennan su mente por yena cu malicia? 


Ora nos mes como mayor no ta comporta decente y 
recto na cas. (Mentira . Adulterio, violencia relacional, 
alcohol, droga y arma). 


Canando cu mal amistad, (1 Corintionan 15:33). 


Scuchando canticanan perverso, cu mensahe sexual, cu 
ta venena nan mente, cu inmoralidad. 


Canticanan di violencia specialmente Rap (cual nan ta 
pasa di telefon pa telefon). 


Weganan di violencia riba internet. 


Cartoons di dobel animo y cu figuranan diabolico. 


Orguyo, Arogancia, y falta di respet, cual no ta wordo 
coregi na cas. 


Peliculanan cu ta obtenibel den tur format, di tur tipo 
di relacion sexual ta wordo presenta, contaminando e 
mucha su mente y su curason. 


Videonan musical cu ta mas erotico (seductivo) cu nan 
ta musical (Y cu ta wordo presenta tur momento na t.v.). 


Uzando marihuana y otro droga tur dia. 


Observando tur esaki, cu nos trabao como mayor ta hopi 
grandi y cu nos tur mester di ayudo di Señor. Pasobra 
diabel kier influencia nos yiunan pa desaster. 


Pasobra tur esnan cu ta wordo guia door di e Spirito di 
Dios esey nan ta yiunan di Dios (Romanonan 8:14). 
P’esey nos mester tin Señor na prome luga den nos cas, 
si nos kier tin yiunan, serio, decente, puro y integro, 
pasobra no ta existi edad pa integridad. 


Ta tempo pa nos tur realisa cu ta dificil lanta un Famia 
sin e presencia di Dios, den nos bida, nos cas, y nos 
famia, no ta tempo pa wega, e ladron a bini pa horta 
mata y destrui (Juan 10:10). 


Oracion: 
Señor nos ta pidi bo den nomber di Cristo Hesus, pa Bo 
manda Bo yudansa pa tur e mayornan cu ta pasando 
den dificultad, cu nan yiunan, y duna nan amor y sabi- 
duria, pasobra Abo ta Dios di misericordia, y laga bo 
pordon alcansa tur hogar. 


Sinceramente, Pastor Marcel Balootje 


Alerta: 


Mayornan, ban encurasha nos yiunan riba bon caminda 

WILLEMSTAD - Siman pasa hues di corte civil na Corsou 
a dicta e condicionnan bou di cual el a sentencia e entre 
un pareha cu a casa na juli di 2017 y a divorcia na juni 
di 2019 o sea den menos cu dos aña di casamento nan a 
divorcia. Dilanti di hues a yega momento pa haci e reparti- 
cion di bienes caminda e homber cu nunca a paga un depchi 
a exigi mita di balor dje cas pero e muhe a insisti cu e cas no 
ta cay den e reparticion di bienes. Loke si e homber a haci 
durante e dos añanan cu e matrimonio a dura, ta drecha un 
ke otro cos ne cas pa balor di 28.583 florin cu ta su parti 
den drecha e cas y cual na final hues a concede mita dje 
suma cu ta 14.290 florin cu e muhe mester paga e homber 
mesora. Abogado dje homber tabata mr. M.F. Bonapart y su 
contra partido tabata mr. M.M. Bloem. 


E pre-historia cu a conduci ne veredicto aki a cuminsa cu 
dia e pareha a casa, e señora a cumpra e cas actual pa 
220.000 florin cu el a paga cu cen cu el a haya cu benta di 
un otro cas. Masha importante ta pa nota cu e pareha a casa 
den comunidad di bienes y cu pa e reparticion di bienes bay 
corectamente, hues a ordena pa nan acudi na un notario pa 
bisa con tin cu reparti e bienes. 
Eynan un mini-guera comparabel cu Ukrania vs Rusia y e 
muhe a lansa e prome cañonaso informando e homber cu 
e no ta duna permit pa bende e cas y na su turno a pidi 
abogado pidi un lista di su patrimonio. E homber a contesta 
cu un salvo exigiendo pa e muhe pag’e 50% di mita di benta 
dje cas y pe muhe paga alkiler pa uzo dje cas cu pa colmo 
te muhe a cumpra y paga. 


Ta for di su pensionnan e ta biba y dia 4 di december e 
señora a laga su abogado pidi e lista di patrimonio cerca 
abogado Bonapart. 


SIGIENTE CAPITULO 
Un resumen ta mustra cu ora e matrimonio a fracasa hues 
a duna ordo pa e pareha pidi notario Simon realisa e repar- 
ticion di bienes cu ta e suma di alkiler dje cas muebla. Sea 
cual sea e decision di hues, e señora no ke pa inclui e cas 
den e reparticion. 


ANALISIS DI HUES 
Evaluando meritonan dje caso hues a analisa si e cas ta cay 
den e cuadro di tempo pa considera e cas como comunion 
di bienes. Den esaki e argumento dje señora ta esun valido 
pasobra el a cumpra e cas prome cu el a casa cu e homber. 
Den esaki hues a duna e señora rason cu e homber no tin 
derecho riba parti di e placa di benta dje cas. 


E contra argumento dje homber tabata cu el a inverti NAf 
83.440,09 den drechamento di e cas pero e muhe a pidi 
e homber pa proba esaki. Tur loke e homber por a proba 
cu el a inverti den drecha e cas tabata pa un suma di NAf 
28.583,75 y no e ‘fast ball’ di Naf. 83.330,09. 


Como cu e suma aki a surgi durante e comunidad di casa- 
mento, e tabata obliga di paga mita dje gastonan di manera 
cu hues a concede e mita di 28.583 florin na ambos partido 
manera a indica for di principio. 


WILLEMSTAD - Na un skina dje cortina cu a lanta den 
corte di husticia cu a keda desbarata fo’i 4 aña pasa pero 
cu awor numa a yega su culminacion cu castigo den corte, 
tabata funciona manera un organisacion empresarial cu 
sigur un 9 socio-colaborado. Na tur e banda di mula y doño 
di droga tabata 9 hende. Nan tabata organisa ‘conference 
call’ riba uzo di mula, prijs di droga fuerte, palabracion 
con ta paga pa e droga y paga e colaboradonan. E caso cu 
a culmina aña pasa tabata activo for di 16 di september 
2019 na Corsou. Ora e negoshi a cuminsa dol pasobra e 
mula profesional a nenga di hiba droga Hulanda, “e cappo 
di tutti capo” doño dje organisacion a menasa e ex mula 
lesbiana cu e ta bay sufri cosnan teribel na su man pasobra 
e ta bay viole y maltrate violentamente uzando arma y hasta 
kima su cas. Literalmente el a menase cu si “bo papia mi 


ta contrata algun Colombiano pa mata’bo y bo famia”. Hues 
no a haci caso dje menasa aki pasobra e menasa no tabata 
respalda pa testigo y ora of luga. E palabranan aki no tabata 
solamente loke e ex mula a conta polis pero loke husticia a 
graba dje combersacionnan dje banda. 


VERBAL YEN DI BURACO 
Loke por a constata si den e caso aki ta cu investigadonan a 
skirbi masha cos pero e pruebanan convincente y concreto 
no tabat’ey. Es mas un conocedo dje materia ta haya e 
impresion cu loke a pone riba papel casi-casi lo a pone hues 
descarta e caso. Practicamente tur e reunionnan di conspir- 
acion tabata asina incompleto cu casi hues no por a uza 
nan. Tabatin hasta fecha robes cu un of mas dje sospecho- 
sonan tabata na Corsou siendo cu nan tabata na Hulanda. 
Basicamente ta riba declaracion dje ex mula Ministerio 
Publico a acusa e gran hefe dje grupo criminal cu ta su 
persona a pone presion riba e ex mula pa distribui e video 
porno di esun cu tabata su compañera un tempo. 


Den matrimonio cu a dura menos cu dos aña 


Cas cu e señora tabatin prome cu el a casa no ta cay den reparticion 


Banda di traficante di cocaina 
cu mula manera Cosa Nostra 

Se ño r ta mi Wa rda do r, 
pue s mi n’ tin fa lta di na da . 
De n c unuc u di ye rb e b e rde , 
E ta po ne mi so se g a . 
E ta hib a mi na a wa tra nkil, 
pa mi b o lb e ha ya fo rsa . 
E ta g uia mi de n c a minda dre c hi, 
fiel na Su nomber. 


Cu inme nso pe na y 
do lo r na no s c ura so n, no s ta a nunc ia 
fa ye c ime nto ine spe ra di no s 
ta ta , ruma n, o mo y a mig o : 


Romulo Simeon Ruiz 
miho r c o no c i c o mo “Ro q ue o f Ro ki” 
Na c i 05 ja nua ri 1945 
Fa ye c e 20 fe b rua ri 2023. 


Na no mb e r di su: 
Yiu: Ra ndo lph (Ra ndy) Ruiz 


Mayornan: 
†Jo ze f (Jo so ) y 
†Hub e rtina (Be rtha ) Ruiz-Tro mp 


Rumannan: 
†Ca rme n (Chic hi, Ca m) Fig a ro a -Ruiz 
†Jo se (Jo ssy) Ruiz y fa mia 
† Ma ria Britte n-Ruiz y fa mia 
Fra nc isc o (Pa nc ho ) Ruiz y fa mia 
†The o do o r(Do o i, TV) Ruiz y fa mia . 
†The re sita (Tila )Da mia na -Ruiz 
Aura Ruiz 
Auro ra Ruiz 
Ga b rie l (Bib i) Ruiz y fa mia 
†Te c la (Chinda ) Sta mpe r-Ruiz y fa mia 


Tur su sub rino - y sub rina na n , Tur su primo - 
y prima na n, Tur su b o n b isiña na n, Tur su 
a mig o na n di La Ro c a , Ma ng e l Ha lto . 


Demas famia: 
Ruiz, Fig a ro a , Bla nq uic e tt, Britte n, 
Ra s, Da mia na , Ra smijn, Sta mpe r, 
Po sne r, Se me le e r, Ja ra millo , La c le , Ja c o b s, 
Ra s, Ga rc ia , Ving a l, Sc ho o p, 
v/ d Linde n, Je a ndo r, Le o , Rive ra , Do na ta , 
v/ d Blie k, Chirino , 
Ya rza g a ra y, Pe g ue ro , Vo o rtma n, He nriq ue z, 
Are nds, Dub e ro , Stro o p 


No s ta pidi disc ulpa , si de n no s triste za no s 
po r a lub ida di po ne un no mb e r c u lo me ste r 
ta b a t’ e y. 


Ac to di e ntie ro lo tuma lug a r Diabierna 24 di 
februari 2023 fo r di 9’ o r pa 11’ o r di ma inta na 
Misa Sta Anna na No o rd, de spue s lo sa li pa 
sa nta na c a to lic o na No o rd. 


Sr. Romulo Simeon Ruiz 


SETAR ta participa fayecimento di: 


Tata di nos colega 


Randolph Ruiz, 


Contact Center Agent. 


Gerencia, Staf y Personal di SETAR N.V. 


ta extende palabra di condolencia na 


Randolph y demas famia. 


Acto di entiero ta tuma luga diabierna 


24 di februari 2023 di 9or pa 11or di mainta na 


Misa Sta. Anna na Noord. Despues lo sali pa 


Santana Catolico na Noord. 


Gra dic ime nto 


Fa mia Fig a ro a ta g ra dic i tur e sna n c u a 
mustra a te nc io n y a c o mpa nja no s dura nte 
fa ye c ime nto y e ntie ro di no s e spo sa , 
ma ma I we la stima : 


Juliana Elizabeth 
Figaroa-Geerman 
miho r c o no c i c o mo “Lie s” o f “Lie sje ” 
*08-04-1961 +06-02-2023 


Un da nki spe c ia l na e sta ff, pe rso na l I 
b o lunta rio na n di Ho spic e Ata rdi, c u a ha si 
na n b e st pa yuda y a livia no s Ma ma . 
Un da nki di c ura so n na tur fa mia , a mig o -, 
b isiña - y c o no c irna n, b o so a te nc io n ta b a ta 
un g ra n c o nsue lo y so ste n pa no s. Da nki 
na tur c u a ma nda wha tsa pp, me ssa g e , 
kaarchi, flor, recuerdo, yamadanan I tur 
c u a c o mpa nja no s dura nte c o ndo le nc ia I 
e ntie ro . 


Ala ve s no s ta invita tur fa mia , 
a mig o , b isiña - y c o no c irna n pa c o mpa ña 
nos na un Santo Sacrificio di misa na Misa 
Sa nta Anna na No o rd: 
Dia sa b ra , 25 fe b rua ri 2023 
pa 07.00 p.m. (19:00) 


Gra dic ime nto / Invita c io n 


No s kie r a g ra dic i tur e sna n c u di un o f o tro 
ma ne ra a c o rda rib a no s Ma ma , We la y 
Ruma n stima c u a b a i la g a no s: 


Felicia Franken 
Ca riño sa me nte ya ma “Chic hi” 


Un da nki ta b a i na Auro ra -Ro ya l-Pra y Fune ra l 
Ho me . 


Na Onde rling e hulp pa na n a siste nc ia . 
Un da nki spe c ia l na Sla c hto ffe r Hulp, Pe rso na l 
di Amb ula ns, Po lis y Dr. Te xie r-Ve rhe lst pa na n 
a siste nc ia na c a s. 


Na Ca rme n Pe ro zo y Mic he lle Ma ntini. 
Da nki na Dr. Sne e k, Be a tric e y Lilia na pa 
se mpe r te y o ra e ta wa ta tin me ste r di a lg o . 
Na Re ne ta ’ s Ta ke Awa y pa a ta ke c a re di su 
c uminda na n de n ultimo sima nna n. 


Da nki na tur e sna n c u ta wa ta pre se nte na c a s 
na o ra di su fa ye c ime nto y tur c u a ma nda 
flor, yama y/of a manda mensahe, tur esnan 
c u di un ma ne ra o f o tro a yuda no s de n e 
mo me nto na n a ki. Ta mb e pa c o nvive nc ia di tur 
mie mb ro na n di Ta i Chi Arub a . 


Da nki na tur so ste n de n no s triste sa . 
Ala ve s no s kie r a invita fa mia , a mista d y 
conocirnan pa 3 Santo Sacrificio di misa pa 
De sc a nso di a lma di no s difunto stima , c ua l lo 
tuma lug a r na Pa ro kia Sta Anna na No o rd rib a : 
Dia sa b ra 25 di fe b rua ri 2023 pa 7’ o r di a no c hi 
Dia do ming o 26 di fe b rua ri 2023 pa 6’ o r di 
a no c hi 
Dia luna 27 di fe b rua ri 2023 pa 6:30 di a no c hi 


Detencion di hoben, 
pa yama y duna infor- 
macion falso na polis 
D 
iamars anochi den careda 
di 8'or polis a bay patras di 
Wendy's situa na Palm Beach, 
unda cu lo tin un pelea grandi 
y tambe un persona herida. Cu 
urgencia polis a bay e area pa- 
tras di e fast food restaurant. 
Pero no a bin topa ningun pelea 
y tampoco hende herida. 


Agentenan a sigui tira bista pa 
mira si berdad ta e dicho esta- 
blecimento aki of e otro. Dado 
momento nan a topa cu 2 
hoben. Polis a bay papia cu nan, 
mirando cu algo no ta cuadra. 
Momento cu e agentenan a 
check nan number di cel y a 
yama esaki a bin resulta cu ta 
nan a haci e mal joke. 
Algo inaceptabel. No a keda 
polis nada otro di detene ambos 
hoben pa e wega cu pa nan 
ta pret pero den bida real no. 
Transportwagen a wordo pidi 
y ambos a wordo hiba Warda 
di Shaba, unda cu nan lo papia 
duro cu ambos. 

La g a tur lo ke ta spe ra mi ta b unita 
La g a tur lo c ua l c u mi e nc o ntra 
na c a minda ta b unita 
La g a tur lo c ua l c u mi la g a a tra s ke da b unita y 
La g a e sa kina n te rmina de n tur b unite za . 
Ca do We ve r. 


Cu pro fundo se ntime nto y me mo ria c a rg a 
c u dushi mo me nto na n, no s ta a nunc ia e 
fa ye c ime nto di no s ke rido , pa re ha , ta ta , o pa , 
ruma n, tio , primo , sua y a mig o : 


Jaime 
Dionisio Coeriël 
*3 di o kto b e r 1934 - †17 di fe b rua ri 2023 


Na no mb e r di su: 
Pareha: 
Ing rid Cro e s 


Yiu: 
Xio ma ra Gysb e rtha - Co e rie l y 
Gurtni Gysb e rtha . 


Yiunan di criansa: 
Ma ria Tho mpso n y 
Ma nue la Tho mpso n. 


Rumannan: 
Mirna y Kiki Anic e ta 
vda . Ste lla Fa ne yte 
Eric io Co e rië l 


Nietonan: 
Ana is Kirindo ng o -Mo g e n y Ge ra ld Mo g e n. 
Je a nc a rlo s Kirindo ng o y fa mia . 
Ale xa nde r Gysb e rtha . 
Cha iska Cijntje - Gysb e rtha y Ab di Cijntje . 
Na e mi Gysb e rtha . 


Nieto di criansa: 
Sue a lle n Ha sse ll 


Bisanietonan: 
Na tha nie l, Ti-pha rmy, 
Safira, Aidan, 
Amia h y Je a nc a e le n. 


Demas famia: 
Ade le Oste r y fa mia 


Primo (a )na n, sub rino (a )na n, sua y c uña na n, 
iha na n, c o no c irna n/ a mig o (a )na n di c a s di 
Pa rtido AVP, b isiña na n, a mig o (a )na n c u ta ho pi 
pa me nc io na y de ma s fa mia . 


Su dokter di cas: 
Usha Ra mc ha ra n 


Ex-c o le g a na n di Priso n Ko ra a l Spe c ht 
Pe rso na l di Ca s di c uido Oa sis y Be te sda 


No s disc ulpa si de n no s triste sa no s po r a lub ida 
a lg un fa mia . 


Ta invita de ma s fa mia , b isiña , a mig o - y 
c o no c irna n, pa e a c to di de spe dida c ua l lo 
tuma lug a r diasabra, 25 di februari 2023, fo r 9 
o r pa 11 o r di ma inta na Auro ra Fune ra l Ho me . 
Cre ma c io n lo tuma lug a r de n se no fa milia r. 


Opo rtunida d pa c o ndo le nc ia lo ta dia b ie rna , 
24 di fe b rua ri 2023, fo r di 7 o r pa 9 o r di a no c hi 
na Auro ra Fune ra l Ho me . 


Ta la me nta c u de spue s di de spe dida no ta ric ib i 
b ishita di c o ndo le nc ia na c a s. 


Ki a le g ria , o ra na n a b isa mi: 
“Ba n c a s di Se ño r!” 
I a wo r, a ta mi a ki pa ra na b o po rta Se ño r. 
Sa lmo 122 


Cu ho pi triste za pe ro c o nfo rme 
b o lunta d di DIOS, no s ta a nunc ia 
fa ye c ime nto c ristia n di: 


Teresita de Cuba 
Miho r c o no c i c o mo 
“Chita ”, “Tre e sje ” o f “Te re ” 
*23-8-1933 - †19-2-2023 


Na no mb e r di su 
Mayornan: 
†Pa b lo de la Cruz de Cub a y †Urse la de 
Cub a Fig a ro a 


Rumannan: 
Luc ia Le e st de Cub a y †Do minic o Le e st 
†Ag ne s de Cub a 
†Nic o la a s de Cub a y †Ric a de Cub a 
†Alo ysio “Lo uis” de Cub a 
y de ma s ruma nna n de Cub a 


Prima - y primo na n 


Sobrina- y sobrinonan: 
Dia na Ma duro Le e st y Eddy Ma duro 
Fra nklin Le e st y Lo urde s Le e st Ma duro 
Lillia n Le e st 
Ire ne de Cub a y Quito Nic o la a s 
Alic e de Cub a 
Ma rg a re th de Cub a 
y de ma s sub rina y sub rino na n 


Sobre sobrina y sobre sobrinonan: 
Luzda ry Pa tte rso n Le e st, Na tha n Pa tte rso n y 
Nic o Pa tte rso n 
So lma ita Ya rza g a ra y Le e st y Eltie nne 
Ya rza g a ra y 
Erna nd Ma duro , Gia ndra Ma duro Dijkho ff, 
Eliya h, The o n y Xe ric Ma duro 
Na o mi La no y, Le a ndro Ang e la , Cha ne lle 
va n de L’ isle y Allyze e Ang e la 
Ab ig a il La no y 
No ra Go dfrie d y fa mia 
Wla dimir Nic o la a s y fa mia 


Ro sie 


Ayudante na cas: 
Sra La ly 


Bisiña na n, a mista dna n y c o no c irna n 


Demas famia: de Cub a , Fig a ro a , Le e st, 
Ma duro , Nic o la a s, Pa tte rso n, Ya rza g a ra y, 
Dijkho ff, La no y, va n de L’ isle , Ang e la , 
Go dfrie d, Fra nke n, Gie l, Tro mp, Do ng e n y 
Ra s. 


Ac to di e ntie ro lo tuma lug a r diasabra 25 di 
februari 2023 fo r di 2’ o r pa 4’ o r di a ta rdi na 
Misa Sta Anna na No o rd, de spue s lo sa li pa 
sa nta na c a to lic o na No o rd. 


Disc ulpa no s si de n no s triste za no s po r a 
lub ida un o f ma s fa mia . 
De spue s di e ntie ro no ta ric ib i b ishita di 
c o ndo le nc ia na c a s. 


De Me ns sc hikt, ma a r Go d b e sc hikt 


Me t inte ns ve rdrie t de le n wij me e 
da t Rudo lf E. Offring a , e c htg e no o t, 
va de r,g ro o tva de r, b ro e r, o o m 
sc ho o nb ro e r e n vrie nd o ns he e ft ve rla te n. 


Rudolf E. Offringa 
Zonsopgang: 
19 ma a rt 1956 te De n He lde r 
Zonsondergang: 
14 fe b rua ri 2023 te Arub a 


Echtgenote: 
Esthe r Willia ms 


Kinderen: 
Quinc y Offring a e n e c htg e no te Nie nke 
Offring a 
Sa ra h-Quita Offring a 


Kleindochter: 
Ya ra h Ce line -Luz Offring a 


Broers: 
Da nny Offring a e c htg e no te Anja 
Offring a -Punt 
Pie te r Offring a e c htg e no te Linda Offring a - 
Lo -Fo -Sa ng 


Schoonzussen: 
De sia na Pe e te rs-Willia ms e n e c htg e no o t 
Ha rry Pe e te rs 
Ela ine Willia ms 
Ruth WIllia ms 
Na ta sha Willia ms-Pha te la e n e c htg e no o t 
Tha b a ng Pha te la 


Neef: 
Jurria a n 


Nichtjes: 
Sa nne , Eva & Anne -Fle ur in Ne de rla nd 
Sa ndy, Cha ndra & Ma ndy in Sint Ma a rte n 
Allysha ne e in Ne de rla nd 
Itume le ng , Dine o & Se na te in Na mib ië 
Verzorgster: 
Adria na Ca strillo n 


Ruud to o nde lie fde , b lijdsc ha p, vre de , 
g e duld, vrie nde lijkhe id, mildhe id, tro uw, 
te de rhe id e n ze lfb e he e rsing 


Co ndo le a nc e te Auro ra Fune ra l Ho me : 
o p do nde rda g 23 Fe b rua ri 6pm-9pm 
Co ndo le a nc e & uitva a rt o p vrijdag 
24 februari 2pm-4pm g e vo lg d 
do o r b e g ra fe nis te Sa b a na Ba so ra 
Be g ra a fpla a ts. 


Uitva a rt wo rdt live ve rzo nde n via 
Fa c e b o o k Ob itua ry Arub a o p vrijda g 24 
fe b rua ri 2pm-4pm. 


Wij o ntva ng e n g ra a g he rinne ring e n, 
ve rha a ltje s e n c o ndo le a nc e s via 
e -ma il: Do nro do lfo 1402@ g ma il.c o m 


Diabierna, 24 Februari 2023 

“Wie in mij g e lo o ft za l le ve n, o o k wa nne e r hij 
ste rft, e n ie de r die le e ft e n in mij g e lo o ft za l no o it 
ste rve n.” - Jo h. 11:25-26 


Co nfo rm de wil va n Go d, 
e n na e e n pra c htig le ve n sa me n, 
mo e t ik a fsc he id ne me n va n mijn lie ve ma n. 


Peter B. Markus 
*25 Me i 1946, Vo o rb urg , Ne d. 
†19 Fe b rua ri 2023, Arub a 


Echtgenote: 
Milda Ma rkus Se me le e r 


Broer en zus: 
Be n Ma rkus & fa milie in Ne d. 
Co c ky e n Fre d va n Es & fa milie in Ne d. 
Ve rde re ne ve n e n nic hte n in Ne de rla nd 


Schoonfamilie: 
Linda Se me le e r & fa milie 
Chinda Se me le e r & fa milie 
Me na e n Cha to Sta mpe r-Se me le e r & fa milie 
Je rry e n Dita Se me le e r & fa milie 
Ma rlè ne e n Ro nny La c le -Se me le e r & fa milie 


Verzorgster: 
Ita Ridde rsta a t 


Verdere families, vrienden en kennissen: 
Ma rkus, va n Es, Se me le e r, Ke lly, Pe re ira , Sta mpe r, 
Tro mp, La c le , Ro n Ka po o r & fa m., Anto nio Silva . 
Vrie nde n va n Supe rfo o d. 


Er is g e le g e nhe id to t c o ndo le re n e n a fsc he id 
ne me n o p Vrijdag 24 Februari 2023 va n 2:00 to t 
4:00 ‘ smidda g s b ij Ro ya l Pra y Fune ra l Ho me & 
Cre ma to ry. 
Cre ma tie za l pla a tsvinde n in b e slo te n 
fa milie kring . 


In pla a ts va n b lo e me n o f kra ns kunt u e e n 
do na tie do e n t.b .v. de Ka nke rfo nds, e r za l e e n 
b o x te r pla a tse zijn. 


To t o nze spijt is e r g e e n g e le g e nhe id to t 
c o ndo le re n a a n huis. 


E c irc ulo di b ida ta c o mple to . 
Ba nda di no s ma yo rna n, 
b o a yuda fo rma no s ho g a r. 
Bo a c uida no s fo r c hikito y na no s turno no s a 
c uida di b o te na b o 
ultimo ro se a . 


No ta ke da na da o tro c u 
un g ra titud inme nso pa tur lo ke 
bo a nifica pa nos, p’asina tanto aña. 


Cu do lo r na no s c ura so n 
pe ro c o nfo rme c u Dio s su b o lunta d 
no s ta a nunc ia fa ye c ime nto di: 


Lucia Gerson Lamiz 
Pa no s c a riño sa me nte ya ma : ”Tia ” 
* 4 di ma a rt 1941 † 21 di fe b rua ri 2023 


Den nomber di su famia na Aruba: 
Olg a 
Ge rshwin 
Ta i Fo o 
Ata n Jr. y Ma rushka 
Sa ra h-Isa b e l, Silvia -Andre a Luc ia , Nic o la s 
Emilio y Alva 


Elsa c u a yuda no s c uida Tia c u ho pi c a riño 


Fa mia Ge rso n La miz na Re pub lic a Do minic a na . 


Spe c ia lme nte su ruma n Ana Rita , c u ta nto e l a 
stima . 


Pa la b ra di da nki na Trinity Qua lity c a re se rvic e , 
O’ Ne ill Ro me ro , 
Dr. Ya g ua y Huisa rtse npra ktijk HOED. 


Ta invita fa mia , Amista d y c o no c ir pa un a c to 
di de spe dida c u lo tuma lug a r: Diasabra 25 di 
februari 2023 e ntre 9’ o r y 11’ o r di ma inta na 
Ro ya l Fune ra l Ho me . 
Di 10:30 pa 11’ o r di ma inta lo tin un re spo ns. 


Lo c re ma no s Tia de n c e no fa milia r 


Tia a siña nos un oracion cu nos a resa tur anochi 
hunto: 


Ang e l de mi g ua rdia 
Dulc e c o mpa ñia 
No me de sa mpa re s 
Ni de no c he , ni de dia 
No me de je s so lo 
Que sino me pe rde ria 
Que me a c o mpa ñe n sie mpre 
Je sus, Jo se y Ma ria . 


Cu no s Tia Be lla so se g a na pa z. 


“Se ño r ta mi wa rda do r, 
mi’ n tin fa lta di na da 
De n c unuc u di ye rb a b e rde 
e ta po ne mi so se g a . 
E ta hib a mi na a wa tra nkil, 
Pa mi b o lb e ha ña fo rsa ”. 
Sa lmo : 23 


A fa ye c e Cristia na me nte : 


Manuel Martinho 
da Silva Cristo 
*04-09-1950 - †18-02-2023 


Na no mb e r di su: 


Casa: 
Delfina da Silva 


Yiunan: 
Ma nue l Jo sé da Silva Cristo y 
Mo niq ue va n Wylic k 
Lidia Ma ria da Silva Cristo 


Nietanan Stima: 
Olivia da Silva Cristo 
Ama lia Ma duro 
Ma de lie f da Silva Cristo 


Ruman: 
Ma ria Co nc e iç ã o Cristo Lo e fsto c k 


Cuñanan: 
Ma ria Ro sa ria da Silva 
Jo se Ma nue l da Silva y Tina Ma duro -da Silva 
Ma ria No e mi da Silva Ra smijn y Ja c into 
Ra smijn y fa mia 


Sobrino(a)nan: 
No e mi Ro sa ria Ra smijn-Bo e kho ut y 
Antho n Bo e kho ut 
Ja c into Je sus Ra smijn y 
Cindy We rne t y fa mia 
Fra nc isc o da Silva y 
Ja de da Silva y fa mia 
Anita Lo e fsto k y fa mia 
To ma s Lo e fsto k y fa mia 
Ele na Go me s y fa mia 
Fe rna ndo Go me s y fa mia 


Stima Manera Sobrino(a)nan: 
La ura Bo e kho ut, No he ly Bo e kho ut, 
Ja smijn da Silva , Ja milie n da Silva , 
Za ne Ra smijn, Da x Ra smijn 


Demas famia Madeira Portugal, 
na tur su amigonan, su dokter di cas: 
Dr. Ma rc e l Ho Ka ng Yo u 


No s disc ulpa si de n no s triste sa no s po r a 
lub ida a lg un fa mia . 


Ac to di e ntie ro lo tuma lug a r diabierna 24 
di februari 2023, di 8:30’ o r pa 10:30’ o r di 
ma inta na Misa Pro Ca te dra l Sa n Fra nc isc o 
na Ora nje sta d, de spue s sa lie ndo pa 
Sa nta na Ca to lic o na Pla ya . 


De spue s di e ntie ro no ta ric ib i b ishita di 
c o ndo le nc ia na c a s. 


“Se ño r ta mi wa rda do r, mi’ n tin fa lta di na da 
De n c unuc u di ye rb a b e rde e ta po ne mi so se g a . 
E ta hib a mi na a wa tra nkil, Pa mi b o lb e ha ña 
fo rsa ”. - Sa lmo : 23 


No s ta a nunc ia fa ye c ime nto di: 
Gilberto van der Biezen 
*19-11-1934 - †22-02-2023 


Ac to di e ntie ro lo wo rdo a nunc ia de spue s. 


